
Političari ne misle ono što govore. 

Ne mogu da preuzmu toliku odgovornost. 


• Vojska Jugoslavije će se reformisati. 
Počeće da dobija ratove. 

• Nismo mi ni tražili ceo kapitalizam! 
Samo njihove plate! 

• Ako me odmah ne vratite na posao, 
prekinuću bolovanje! 

• Radnici su dovoljno zreli da im se 
kaže kako nastaje stečaj. 

Donese ga roda! 

• Zvona na Sabornoj crkvi označila su 
početak restrikcije struje. 

Slobodan Simić 

• Ako se i mi priključimo svetskoj 
zajednici, od ostatka sveta neće 
ostati ništa! 

• Bogatstvo je pojedinačno, 

a socijala nam je zajedničko dobro. 

Vita Teofilović 

• Opet ćemo glasati za vas. 

Ako do izbora ne umremo od gladi. 

• Jedva sam prepoznao štrajkače 
glađu. Ni po čemu se ne razlikuju od 
većine. 

• Tačno je da su porasli troškovi 
života, ali zato je život jeftiniji. 

• Dočekali smo 21. vek, 

a valjda će naići i tramvaj! 

• Poseta delegacije predsednika 
Koštunice Kini mnogo je koštala 
budžet. Bilo bi jeftinije da su otišli 

u neki kineski restoran u Beogradu. 

Aleksandar Čotrić 





Slobodan Simić 

Kosovo smo prodali deo po deo. 
Srbiju ćemo fabriku po fabriku. 

Pojeo sam govno. 

Da se ne baci. 

Vi se još niste naoružali, 
a bolje sutra samo što nije! 

Ne pokrećite istragu! 

Nećete saznati ništa novo. 

Moj deda je bio heroj 

i od njega mi je ostala samo 

kubura. 

Komšijin deda je bio kukavica, 
pa on nema kuburu, ali ima sve 
ostalo. 

Naša vlast ne deluje uopšte kao 
razbijena banda. Naprotiv! 

Kriminalce kažnjavamo zatvorom, 
a poštene građane novčano. 

Platama i penzijama. 

Sirotinja misli samo na jednu stvar, 
ali ne na tu na koju vi mislite! 

Ninus Nestorović 

Izašla mi je čitulja u "Politici". 

A objavljujem i u drugim listovima i 
časopisima. 

Kada bismo živeli kao sav normalan 
svet, odavno bismo poludeli. 

A kada je brod počeo da tone, 
na površinu su isplivali slepi putnici. 
Smrt se stalno drugom dešava, 
inače ja sada ne bih bio živ. 

Prošli smo kroz cilj, 

jer nismo mogli da ga zaobiđemo. 

Malo pišem, ali malo i čitam. 

Ono što napišem. 

Ako za ideale ginu budale, 

Srbija je idealna država. 

Napisao sam dva aforizma, 
a u pripremi je i trilogija. 

U škole je uvedena veronauka, 
a uskoro će i grejanje! 

Ne isključujte mi struju! 

Imam leš u zamrzivaču! 

I policija menja lični opis. 

Boli, ali zato ne košta. 


Vladan Sokić 


Narod je nezhvalan. 

Jedino ga interesuje kako da preživi. 
Poslednje riječi Velikog Režisera: 
"Sačuvajte mi kadrove!" 


Božo Marić 


Mi smo najdemokratskije društvo. 
Nama su sve stranke vladajuće. 

Slobodan Simić 

Poslaničke plate su velike. 

Svuda u svetu TV zabavljači su dobro plaćeni. 

Aleksandar Čotrić 


GOSPODAR DIMA 


Gospodar Dima vatru sprema 
red drveta pa red vode 
od plamena traga nema 
sav trud mu u dim ode... 

Kad svi misle - nema više 
Tad u ruke žarač prima 
stenje, džara i uzdiše: 

Nigde vatre - puno dima! 

Gospodar Dima vatru sprema 
red truleži - pa red čkalja 
tek, od vatre traga nema: 

Dim caruje, a puk suze valja. 

(...) 


Tomislav Trbojević 


NOĆ KADA SAM POSTAO 
KOMPLETAN KONJ 

Pogledam jednom - budala 
pogledam i drugi put - budala 
i treći put - budala 
dal' je do mene 
il' do ogledala. 



IZLAZ 

Čim je za novog Upravnika pozorišta 
izabran mladi i grlati glumac i političar, 
znao sam da dolaze crni dani. I bio 
sam u pravu. 


Miladin Berić 


POGLED U GLAVU 

Nikad nisi siguran 
U ispravnost pogleda 
I da li si se osvrnuo 
Na stranu pravu 

Kuća se prvo 
U krov gleda 
A čovjek u glavu 

RUPA I ŽIVOT 

Opomenu za čovjeka 
Oduvijek zemlja šalje 
Rupa svakoga čeka 
A život ide dalje 

DRUGINEKO 

Moje drugo "ja" iz mene urliče: 

- Ne misli o onome što te se ne tiče 
A moje pr(a)vo "ja" odgovara meko 
0 onom što se mene tiče misli drugi 
neko 

Živko Vujić 


Upravnik me je pozvao na razgovor. 
Kratak. 

- Znaš, Miloje, ti si dobar radnik i zais- 
ta si godinama savesno cepao karte, 
ali... 

Ali je Miloje višak. Ali je Miloje teret. 
Ali će bez Miloja pozorište procvetati. 
Te sam se našao na ulici. Izgledalo je 
prilično beznadežno. Ko će da primi na 
posao matorog razvodnika koji od pos- 
lova zna samo da naplaćuje ulaz! 

Tada mi je sinula ideja. Gde to piše da 
se naplaćuje samo ulaz? Oslanjajući se 
na dosadašnje bogato iskustvo, na po- 
četku nove pozorišne sezone, koja je 
bila dodatno opterećena repertoarom 
novog Upravnika, došunjao sam se do 
izlaza pozorišta. Ubrzo posle početka 
predstave, počeli su da se na izlazu 
pojavljuju prvi gledaoci, trudeći se da 
budu što diskretniji i neprimetniji. 

- Šest stotina dinara izlaz, goslodine! - 
prodrao bih se ja. 

- Zar toliko? Pa ulaz sam platio tri sto- 
tine dinara! 


Smejem se do suza. 
Tako niko ne primećuje 
kada plačem. 

Goran Dokna 


Ja bih samo nemoćno slegao rameni- 
ma. I svi su plaćali. Oni što su duže 
gledali plaćali su bez reči. Čak su os- 
tavljali i bakšiš. 

I tako sam počeo vrlo pristojno da za- 
rađujem. Ali me je to podstaklo da 
razvijem svoj biznis. Uzeo sam progra- 
me svih srpskih pozorišta i po naprav- 
Ijenom rasporedu čekao ispred izlaza. 


A pozorišna publika je zaista divna i 
kulturna. Ne pitaju šta košta. 

Slobodan Simić 


Uzalud krive sliku o meni. 

Ja znam da sam fotogeničan. 

Goran Dokna 

ODBRANA 

Prebiram po tastaturi. Proizvodim reče- 
nice kojima ću ih postideti. Što su isti 
kao oni pre, što su nas obmanuli, pre- 
varili, izneverili. Tako ja mislim naivan. 
Oni kroz prozor bacaju ostatke od ruč- 
ka. Ljudi trče do njihovih prozora, gu- 
raju se, kupe hranu sa zemlje, u usta 
stavljaju, u džepove guraju. Ne čuju 
kako ispod njihovih stopala izdišu izga- 
žene reči. 

Đorđe Otašević 

LUDILO 

U poslednje vreme mnogo pasem tra- 
vu! Svojevremno sam popasao trav- 
njak ispred kuće. Trava sočna, bogata 
vitaminima. Zdrava, a besplatna hrana. 
Onda sam popasao komšijino dvorište. 
Zamolio me čovek, nema kosačicu, a 
vidi da volim da pasem. Potom sam 
prešao na fudbalska igrališta, gradske 
parkove i seoske livade. Obično pasem 
posle kiše jer je trava čistija. Tako sam 
postao pasionirani pasilac. Pasem sko- 
ro godinu dana. 

A sve je počelo kao eksperiment. Hteo 
sam da proverim tezu nekih naučnika 
da su krave poludele zato što pasu. I 
došao sam do empirijski utemeljenog 
zaključka da njihovo ludilo nije uzroko- 
vano dugotrajnom pašom. Evo, moj in- 
telekt je ostao potpuno očuvan i posle 
toliko popasene trave. Čak mi se čini 
da mi od zdrave hrane "kliker" još bo- 
Ije i brže radi. 

Jedini problem je što ne mogu da se 
zaustavim. Pasem kao lud! 

Vladan Sokić 

UPORNOST 

Idemo svojim putem. Samo napred. 
Vidimo da stalno prolazimo pored isto- 
ga, nismo ćoravi. Vrtimo se u krug za- 
to što naš put tvori savršenu kružnicu. 
Ne posustajemo. Stalno napred. Nije 
lako biti savršen, pa će se u jednom 
trenutku i naš put ispraviti. Barem na- 
kratko. Više nam i ne treba. 

Đorđe Otašević 


SVET BEZ REPA 

Prostorija za masažu. Na zidovima, 
umesto crteža anatomije čoveka, crteži 
anatomije krava i svinja. Maser gleda 
crtež, pa pogleda na pacijenta koji leži 
na krevetu. Traži mu rep i čudi se: 

- Au, majku mu, kakav je ovo danas 
svet?! Ni rep nemaju! 


ZEC SA LULOM 

Čovek ide prugom. Kreće se ka tunelu. 
Staje ispred ulaza u tunel. Uzima puš- 
ku, nišani... Odjednom iz tunela nailazi 
voz sa parnom lokomitovom, koja čađi 
i glasno svira. 

Voz odlazi. Ostaje zapanjen ogaravljeni 
čovek: 

- Jebem ti... Ovako velikog zeca sa lu- 
lom još nisam video! 


U PREDVORJU LUDILA 

U vojnom šatoru, daleko od fronta, ge- 
neral sa grupom oficira razgleda kartu. 
Svi ćute i gledaju generala. On se na- 
kašlja, začkilji na desno oko, i palcem 
pokaza na kartu. 

- Ovde! Ovde ćemo da izvršimo proboj! 

- Ali... - našao se u čudu ađutant - 
Ali... tu su naše trupe. 

- Pa šta? - brecnu se glavnokomaduju- 
ći. - Ima da ih šutnemo. Ko ih je, uos- 
talom, tamo postavio? 

- Pa... vi, generale - usudi se da odgo- 
vori pukovnik. 

- Ja? Pa dobro, ja ću da ih i šutnem. 
Pozovi artiljeriju. 

- Nema je. Predali se neprijatelju. 

- Daj mi avijaciju. 

- I nju smo izgubili. 

- Onda zovi pešadiju. 

- I ona se predala. 

- Gde se, bre, ja to nalazim? U ludnici? 

- Ne, u štabu, a to vam je predvorje 
ludnice - odgovori vojni lekar. 

Mića M. Tumarić 


Razum je pobedio. 

Ludaci su se poubijali. 

Aleksandar Novaković 

Crne misli 

Žrtve su pažljivo odabrane. 

Nema svako glavu za bacanje. 

Pokušao je da živi normalno 
ne sluteći da je to ravno samoubistvu! 

Ponekad mi i pucnji u prazno prijaju! 

Optimizam se tako dobro raširio 

po mrtvačkom sanduku 

da tu za pesimizam nema mesta. 

Tačno se zna kako građani dišu. 

Kad izdahnu mnogo im je lakše! 

U, sine, što ti je ratni raspored! 

K'o da si stao na nagaznu minu! 

Davljenik se i za kanap hvata 
i tada klupko počne da se odmotava! 

Patriota je malo vrdao, 
a onda nam je dao život za otadžbinu! 

Nismo sigurni da li mu to leš zaudara 
jer je on za života bio mrtvo puvalo! 

A kada su čamci za spasavanje 

počeli da se pune vodom, 

svi smo našli spas u brodu koji tone. 


Razlika između glupog dželata 
i giljotiniranog intelektualca je 
ipak u glavi. 

Kako narod izlazi na kraj 
pokazaće obdukcija. 

Evo čoveka od glave! 

Sišao je sa uma! 

Naši gubici su bili minimalni 
pa smo mogli dozvoliti neprijatelju 
da sa nekoliko pogodaka ublaži poraz! 

Gde on stane 
tu Ijudi ne rastu! 

Rehabilitovali smo pokojnika. 

Od danas ga smatramo besmrtnim. 

Ako se šizofreničar pravilno usmeri 
on može da nam radi za dvojicu. 

U borbi do poslednjeg 

niko vam ne daje garanciju 

da ćete konačno dobiti jedan živi primer. 

Naša spremnost na žrtve je tolika 
da ovde više niko ne mora 
da se žrtvuje dobrovoljno. 

Raša Papeš 

STEVAN JOSIMOVIC 

ZLATNA RIBICA 

Upecao ribar zlatnu ribicu, a ona obe- 
ćala da će mu ispuniti tri želje ako je 
pusti. Obradovao se ribar. Još kao de- 
te čitao je bajku o zlatnoj ribici pa je 
znao da će mu želje zaista biti ispu- 
njene. 

Želeo bih više od svega da naš vladar 
bude svrgnut. 

- To i nije tako lako - reče ribica - ali 
ću ti ispuniti želju. Imaš ih još dve. 

- Voleo bih da moja žena ponovo bude 
mlada i lepa. 

- Ništa lakše. Danas i plastična hirurgi- 
ja može dosta da učini, a za nas, zlat- 
ne ribice, to je rutinska stvar. Šta je 
tvoja poslednja želja? 

- Da moja uboga kućica bude velelepni 
dvorac. 

- Dogovoreno. Samo mi reci kako se 
zoveš i gde stanuješ. 

I mnogi drugi ribari upecali su zlatnu 
ribicu i većina je poželela da njihov 
vladar bude svrgnut. 

Te noći policija je imala lak posao. Ši- 
renje doušničke mreže počelo je da 
daje rezultate. 

Đorđe Otašević 


ZLATNA RIBICA 

Jednog dana pecao Diktator i upecao 
zlatnu ribicu. 

- Ako me pustiš, ispuniću ti tri želje! - 
reče zlatna ribica. 

- Tri želje! - oduševi se Diktator. - A 
koje tri želje? 

- Bilo koje - reče ribica. - Možeš da 
poželiš bilo šta i ja ću ti sve ispuniti! 

Diktator se duboko zamisli. 

- A... šta ja treba da uradim... za uz- 
vrat? - iznenada se prenuo iz razmiš- 
Ijanja. 

- Ništa naročito - reče zlatna ribica. - 
Samo da me pustiš! 

- Da te pustim!? 

Diktator je iznenada promenio raspo- 
loženje. 

- Od našeg dogovora nema ništa - re- 
če Diktator hladnim glasom. Ne bi bilo 
dobro da se pročuje kako ja pokla- 
njam slobodu! 

Slobodan Simić 



Napravićemo ribnjak zlatnih ribica, 
tako će nam biti ispunjene sve želje! 

Rastko Zakić 

Kad ne uspemo glavom kroz zid, 
mi se provučemo kroz iglene uši. 

Vita Teofilović 


BALKANSKI PRIRUČNIK 4 

Zaaonetka konačnoa rešenia 

Ovo nije ono! 

Okulistički problem saaledavania 

Ja pred činjenjicama umem da za- 
žmurim. Može se slobodno reći da ja 
u takvim trenucima ne vidim od oči- 
ju. 

Kompas manie vrednosti 

Oni i sada najviše pokazuju na istok, 
manje na jug, još manje na sever, a 
zapad gotovo da ne primećuju. Snage 
leve orjentacije imaju veoma izražen 
kompas manje vrednosti! 

Skromnost suicidnoa tipa 

Sve je veći broj građana koji prekra- 
ćuju svoje živote. Mada na svakog od 
njih dolazi tačno i samo jedan život, 
ima među njima skromnih pojedinaca 
koji su zadovoljni i sa mnogo manje. 

Situaciia za svaku nepriliku 

Nigde nas nema, ali tu smo gde smo! 

Iz opisa nove vlasti 

Mnogo ste se promenili. To liči samo 
na vas! 

Nevinost bez zaštite 

Možete vi dokazivati svoju nevinost 
koliko hoćete! Krivci vam više ne mo- 
gu praštati! 

Problem patriotizma kod besmrtnika 

Besmrtnik je bio spreman i život da 
da za svoju otadžbinu, ali činjenica 
da ne može da umre dodatno kompli- 
kuje ovu složenu patriotsku situaciju. 

Dobri vetrovi u nevreme 

Poslovni partneri iz inostranstva na- 
valili da sklapaju ugovore sa nama 
pa zovu čak i u vreme popodnevnog 
odmora. A poznato je da mi tada mr- 
zimo ceo svet. 

Naiviši stepen sopstvenoa iedinstva 

Svaki građanin ima neprikosnoveno 
pravo na glavu, trup, dve ruke i dve 
noge. Koristeći ovo neprikosnoveno 
pravo on manifestuje najviši stepen 
sopstvenog 



Iz dnevnika budućeg ludaka 


Zloupotrebe je ispitala komisija. 

I ispitna komisija je položila ispit. 

Što ih više držim na dlanu 
sve mi je kraća linija života. 

Država je instrument vladajuće partije. 
Udaraljka. 

Dao sam im svoj glas. 

Sada sam mutav. 

Suđenje uglednom političaru može da 
počne. Tužilac je priveden. 

Istražni postupak se uspješno razvija. 

Već je ustanovljen razlog hapšenja. 

Sve su to školovani političari. 

Prvorazredni! 

Taman kada mi je došlo da se ubijem, 
pomogli su mi. 

Lopovi će dobiti svoje! 

- Zidovi imaju uši. 

- Jeste, ima vaški! 

Upućena mu je kritika 
koja je iste noći i sprovedena. 

Uhodili su ga. 

Sudeći po tragovima u mokraći. 

Pravićemo ih od blata. 

Samo su nam blato ostavili. 

Sloboda govora je potpuna: 
možete govoriti u sebi ili van sebe. 

Temelj nam je dobro udaren. 

Tako reći luda kuća. 

Imali bi bolju platformu 
ali im fale daske. 

Suđenje lopovu je proteklo 
u konstruktivnoj atmosferi. 

Prognoza za naredno vrijeme; biće tuče. 

Rade Petković 


Raša Papeš 


Nije problem što nam kola idu nizbrdo 
već što nemaju šofera! 


Vladan Sokić 

Nove knjige 


Stub srama neće izdržati 

Živan Žikić 

Istorijsko-zavičajno društvo "Kinđa", Kikinda 2001. 


Kad ceo narod dospe na stub srama prirodno je očekivati 
da se on sruši: ili stub ili narod. A kada do rušenja dođe, 
ili makar samo do urušavanja, ne treba previše pameti da 
bi se dosetilo na čije će se glave Javina jsručiti. I desilo 
se! Srušila se Kula Vavilonska, a Živan Žikić je, gotovo 
neotresajući razleglu prašinu, seo da zapiše svoje 
impresije. U svojoj, prvoj po redu knjizi, Stub srama 
neće izdržati, pokušao je da nam dočara kako je on 
doživeo i proživeo sveopšti haos. 

Pokrenuli su nas sa mrtve tačke, 
i doveli u živi pesak! 

Da li zbog nagomilanog (lošeg) iskustva ili zbog 
upućenosti u prilike i neprilike, tek, ovaj pesimistički iskaz 
rečito govori o slutnjama koje more ovog inače veoma 
duhovitog autora. Optimizam, zarastao u korov, promalja 
se tek u nagoveštajima, kako ne bi uzeo danak pokušaju 
da se nadživi, uprkos svemu. I tu se više ne radi o pitanju "biti ili ne biti" sa svim 
njegovim modifikacijama, već prosto o nameri da se ukaže, ili je možda bolje reći da 
se opomene kako se ista ili slična kula ne bi ponovo zidala. 

Najteže mi pada praznina 
ispunjena rečima... 

Govor kao dar koji po kojem se čovek razlikuje od životinja (političar od papagaja) 
odavno se pretvorio u svoju suprotnost, narušavajući osnovne postulate onoga što bi 
čovek trebalo da bude, a postao je, nažalost, u mnogo slučajeva upravo praznina 
ispunjena rečima. I tu ni škole ne pomažu. Naprotiv, one su često služile kao idealno 
sredstvo koje je omogućavalo da se razvije veština pomoću koje govorni aparat 
dobija na brzini, na razvijanju sposobnosti da se u previše reči premalo kaže. I taj 
princip opstaje vekovima, još od postanka retorike. 

Niko se nije naučen rodio. 

Sa tom parolom većina i umre. 

Jasno je da niti svi mogu, niti svi streme istim dometima, ali svrstati se u odred 
duhovnih samoubica više je nego pogubno - naročito u vremenima kada i nauka i 
politika traže (i nalaze) žrtve. Oslonjeni rame uz rame o produkte unižene civilizacije, 
bez lika i imena, ne odmakavši od statističkog broja iz spiska rođenih ili umrlih; izbeći 
meni Ijudoždera, da bi postao topovsko meso, ne čini se preterano uspešnim. 

Tvorac nam je udahnuo život, 
a sami smo se izveštili 
da umiremo. 

Tvorcu se moralo olakšati, još kako! Najpre njegovim odbacivanjem, a potom i 
ostalim art efektima - pravljenjem drugog i drugačijeg "tvorca". Sudbina je, iako 
bedna, dugo vremena zavisila od toga. Nakaradna ikonografija vremenom se 
menjala, u skladu sa motivima inspiratora. Narod je, kao i uvek, bio samo lajt-motiv, 
dekor koji još tu i tamo diše. Otud je zaprepašćenje bilo veće kada se, u nastupu 
gušenja, razleteo na sve strane. 

Ako ikad dođemo do pameti, 
već sad znamo 
šta ćemo uraditi. 

Naknadna pamet izrasla na temelju osećaja krivice, te stoga brani načelo da nestašni 
učenici imaju pravo na popravni. I to bi bilo razumljivo da taj osećaj ne prekoračuje 
granice koje kažu da pravo da greše imaju čak i onda kada znaju da to nije ispravno, 
ali jeste pomodno, privlači pažnju i izaziva izvesnu dozu divljenja prema onima koji 
istrajavaju u sopstvenoj gluposti. 

Veoma brzo je stigao 
na stub srama. 

Sada polako puzi dole! 

Da li će stub srama izdržati ili pasti pod težinom prikovanih teško je sada reči, ali se 
nadamo da će nas o ishodu Živan Žikić obavestiti u nekoj od svojih budućih knjiga. 

Vesna Denčić 

Stanislav Vinaver 


Srpski humoristi i satiričari 

(Javno predavanje održano na Kolarčevom Univerzitetu u Beogradu) 

U najvažnijem pesničkom dokumentu srpskog naroda, u Gorskom Vijencu, među 
tolikim scenama koje prikazuju narod, njegov duh, njegova shvatanja, i sve što je 
osnovno u njemu, nalazi se i jedna komična i satirična epizoda od monumentalne 
vrednosti. Moglo bi se reći da ona u neku ruku ima programski karakter tj. 
pokazuje okvir u kome se ima kretati srpska satira, srpska komika, srpski humor 
od tada pa do danas. Ta je epizoda povratak Vojvode Draška iz Mletaka. 
Najtipičniji predstavnik crnogorskog shvatanja i života kome su to shvatanje i taj 
život normalni i moralni, dolazi u dodir sa venecijanskom prefinjenom kulturom. 
Njegov prikaz te kulture jeste najoštrija njena osuda. Ljudi koji pretstavljaju 
Veneciju, taj nepatrijarhalni i antipatrijarhalni Vavilon jesu nejunaci. Njih ubija 
teskoba, oni žive u dostavama, hrana im je u stvari nešto odvratno, sve sami 
slatkiši, uopšte oni su babetine i posle 30 godina od njih nema ništa. Cela epizoda 
mogla bi se raščlaniti najopširnije, ali bi se uvek pravile varijacije na jednu istu 
temu: ovde Crna Gora - tamo Venecija, ovde prostor, zdravlje, normalnost, 
moralnost, junaštvo - tamo teskoba, bolest, izopačenost, iskorišćavanje drugih, 
nejunaštvo. Program koji nam postavlja Njegoš za razmišljanje, obradu i hrvanje 
ovde je dat u humorističnome vidu. I sam Vojvoda Draško nije mislilac, filozof, 
mudrac, svetac, državnik, političar - kojih takođe ima u Crnoj Gori Gorskog 
Vijenca. On je normalni Crnogorac toga speva, za njega ne može da postoji 
sumnja u crnogorske vrednosti i on ne može da primi ono što je suprotno kao 
zdravo, valjano i blisko razumu. Venecija je kod njega pored pokvarenosti, 
izopačenosti, boleštine i nemoralnosti još i - ludost. Naravno postoji mogućnost, 
koja je diskretno ostavljena u oblasti slutnje, da su drugi Crnogorci, čiji je 
vidokrug širi, u mnogome nesložni sa Vojvodom Draškom. Ali u suštini, čak i 
najumniji, čak i najprosvećeniji i najprosvetljeniji među njima osećaju isto to, 
doduše drugim izrazima. Dakle, postavlja se pitanje: Venecija ili Crna Gora. 
Odgovor je u Gorskom Vijencu: da, Crna Gora onakva kakva je, bez ikakvog 
oklevanja i bez ijednog poteza u korist Venecije. 

A kakav je program za sve humoriste, sve satiričare a šire i najšire za 
intelektualnu elitu najpre, a najšire slojeve naroda na kraju? Program postavljen 
od Njegoša ovaj je: mi imamo staru značajnu veliku patrijarhalnu kulturu. Ona je 
izvor našeg ponosa ali i našeg zdravlja. Vi koji u ime izvesnih ideala hoćete da 
uništite tu kulturu pazite dobro i zapitajte se nije li ono što vi donosite u stvari 
Venecija Vojvode Draška! 

Knjiga o kojoj se danas u Francuskoj najviše govori, strahoviti biološki pamflet 
velikog naučara dr. Karela protivu demokratije i humanističke nivelacije: "L om 
set enkoni" da je nešto imala namere služiti se podacima iz kulturne istorije 
srpskog naroda sa radošću bi uvrstila prikaz Vojvode Draška u svoj dokazni 
materijal. Dr. Karel danas 1937 godine pristao bi, ja mislim, uz Vojvodu Draška 
ne kao književnik, filozof, trgovac ili tako nešto, već kao biolog i podvukao bi 
činjenicu koju rečito iznosi Vojvoda Draško da je ona Crna Gora zdravlje a ona 
Venecija - bolest. Dakle, sasvim po strani od morala, od civilizacije i od drugih 
značajnih Ijudskih merila. Ali problem koji se postavljao pred srpski narod nije bio 
samo problem istorije, problem biologije, problem civilizacije, jednom reči skup 
raznih zadataka koji su imali da se reše. On je bio i problem sudbine. Mi smo 
morali hteli ne hteli u tu drugu kulturu. Čak i kad, bismo znali da je ta druga 
kultura zaista bolest. Međutim mi to pre svega nismo znali jer to nije bilo 
utvrđeno ni onda kao ni danas, a zatim da se zamisliti da bi uvek jedni išli makar 
i za bolešću, jer nije dokazao da je jedini celj naš u zdravom, normalnom i 
čvrstom opstanku. 

Jedan narod ogromne duševne i moralne snage, koji je izradio sebi epopeju ne za 
to da bi se kroz nju rasplakao nego da bi se preko nje oslobodio, zatiče pred 
sobom jednu drugu, neherojsku građansku kulturu kojoj su mnoge od najsvetijih 
tradicija toga naroda prosta zaostalost i zastarelost. Javljaju se u našoj užoj 
pozvanoj sredini propovednici te nove kulture koja treba da nadvlada, da zameni 
ono što imamo. Razni intelektualci toga vremena - počevši od najtiših seljaka 
prečanskih koji su nešto videli pa do činovnika, učitelja, oficira, sveštenika i svih 
onih skromnih trudbenika blagostanja materijalnog, opštenja većma usklađenog - 
razmišljaju na svoj način i podložni su već prvome vrenju. Oni nisu pisci i o njima 
i njihovom radu nemamo dovoljno pisanih podataka. Nesumnjivo je da se u 
mnogima od njih događalo ne samo da su zaraženi novim idejama racionalizma, 
borbe protiv predrasuda, želje za preuređenjem našeg društva, nego da se 
odigravala u njima i drama, teška drama sa lajtmotivom večnim: treba li, sme li 
se to uvesti kod nas? neće li to prouzrokovati nenaknadivu štetu? 

Pisci svih rodova, intelektualci i intelektualni poslenici, kulturni radenici, svi imajju 
da rešavaju to pitanje. Njega rešavaju na svoj način i svojim reakcijama i najšire 
mase. A književnost daje naii jedan od putokaza da se snađemo u tome toku, u 
tome vrenju. Književnost u isto vreme služi još i kao jedna od naročito vidljivih 
arena na kojoj se borba starih tradicija i novih potreba plastično prikazuje. 
Interesantno je da, pošto se borba za građansku kulturu u svima njenim vidovima 
vodi u ime ideja* 18 veka koji je u razumu gledao duhovnu silu čovečansku, 
interesaatao je da se zbog toga ova borba dobro ogleda baš kod satiričara, kod 
humorista. Oni koji pretpostavljaju čist razum osećajima, oni traže razloge i stil 
koji govore intelektu. A komika je, kako nam je magistralno pokazao Bergson, 
najpretežnije oblast intelektualna. Bergson vidi u komici jedno od oruđa društva i 
prirode koji idu na to da izvrše potrebne korekture nad pojedincima koji se 
odmeću ili odstranjuju od linije života i linije društva. Pošto se rajdi o potrebnoj i 
društvu korisnoj kazni - jer se komikom kažnjava krivac - to je po sredi funkcija 
intelekta, jer kazna će biti pravedna, samo ako je zasnovana na razumu. 

Ovim nisam hteo da kažem da se komika i satira ne mogu pojaviti u doba kada 
se intelektu pridaju manja prava. Ali hteo sam reći da je doba sa kojim počinje 
velika borba o kojoj je reč jedno u kome komika i satira dolaze brže i prirodnije 
do izražaja. 

Dositej Obradović koji sa žarom prima ideje prosvećenosti služi se najradije u 
svojoj didaktici, komikom, blagom šalom. Takvi su svi dobri didaktičari. Istina, 



Dositej uzima od novih ideja ono što mu izgleda ргеко potrebno i neophodno za 
ovaj čas. On uzima najpre ideje o toleranciji, bez kojih se ne bi dao zamisliti rad 
u celome narodu, ideje o potrebi prosto-narodnoga književnog jezika koji bi svi 
shvatili, ideje o reformi crkvenog ževota koje su se nametale same po sebi. 
Dositej kao da nije u tragičnoj dilemi o tempu, o brzini kojom treba vršiti i izvršiti 
program prosveščenija. On je na početku. Može se zamisliti i drukčiji Dositej, sa 
više temperamenta (radikalizma, žurbe, nestrpljenja, ogorčenja) i bola. Međutim, 
pravi dogođeni Dositej Obradović bio je takav, i od te istorijske činjenice moramo 
da pođemo kao takve. Da je bio drukčiji to ne bi omelo ono što se izbeći ne 
može, ali bi dalo nesumnjivo drugu boju, druge akcente, druge ritmove našoj 
književnosti i našoj kulturi. 

Sterija Popović najznačajnija figura u oblasti humora i satire posle Dositeja, 
doživljuje borbu tako reći sa druge strane barikade. Dositej veruje u 
prosveščenije. Istina, on nije suviše rđavo govorio o Kraljeviću Marku ali to je po 
svoj prilici zato da Ijude ne dira i ne pozleđuje bez potrebe i pre vremena. Ali 
proces je otišao dalje. I Sterija Popović jetko primećuje u svojim komedijama i 
polemičkim spisima kako ta kultura koja dolazi ne daje stvarnih vrednosti a 
uništava najveće, najtrajnije, one koje su sačinjavale srpski narod. On pre svega 
vidi pred sobom ogromnu masu šarlatana i varalica koji se prave da donose 
kulturu a ustvari samo rade za svoje najniže materijalne ciljeve. S druge strane 
oni dovode ženski svet u maniju ludog podražavanja, u raspikućstvo, u 
materijalnu i moralnu propast. Istina, Sterija je oštar i prema samome narodu 
koje hoće da odbrani od nadrikulture. On ga prikazuje kao preterano lakoverna. 
Sterija u svojim mislima ideališe narod i teži da taj narod ostane neokrnjen u 
njegovoj epskoj veličini, ali kada izvodi na pozornicu i Ijude iz naroda, one Ijude 
koje ne želi da ocrni i unizi, one koji su mu simpatični, onda se vidi da o njima 
mudruje: ej, lakoverni srpski narode, pa tebi se može svako čudo i svaka 
nakarada nametnuti. Sterija nije dovoljno svestan ovog momenta. Ni kod jednog 
kritičara i pisca koji se bavio Sterijom nisam našao ovaj detalj kao istaknut. Meni 
on izgleda od presudne važnosti. Jer, kultura koja samu sebe do tolikog stepena 
ne može da odbrani ustvari je takođe osuđena. I ne znajući to, sa malo crta i 
poteza Sterija je pokazao neodrživu slabost onog što bi imalo da bude od čelika, 
od kamena, od mramora. Narod je lakoveran, može se od njega učiniti šta se 
hoće. Iz ovog dubokog uverenja Sterijinoga, koje i on nije dovoljno јагко izrazio 
u vidu ličnog priznanja, ali koje se vidi iz celog dela Sterijinoga, sleduje, rekli 
bismo kao osnova teorema jedno: inteligencija je kriva i vođi su krivi za sve što 
se zlo dogodi sa tim narodom. Narod je podvrgnut do кгаја sugestijama svojih 
vođa i svojih nadri-vođa, svojih laža i paralaža. Tako se već kod Sterije jasno 
ocrtava i ostaje kao zaveštanje za buduće naraštaje: narod nije kriv, narod ne 
može biti kriv, krivi su vođi, kriva je inteligencja. 

Vođi i inteligencija ispali su kod Sterije Popovića strašni i naopaki. Jedan jedini 
među njima, Gavrilović u "Rodoljubcima" ipak je sa velikim naporom 
izmajstorisan do ispravnosti. Samo on zadovoljava se jetkim primedbama jednog 
mrzovoljnoga rezonera - što je nesumnjivo bio i sam Sterija - ali niti šta postiže, 
niti možda u dubini duše i želi da postigne. U dubini duše on je jalovi cenzor 
zadovoljan kada ima šta da kritikuje kao nenarodno, nesocijalno i nezdravo. 

Sterija postiže veliki književni uspeh. On je ne samo postavio i video problem, on 
je dao i svoja rešenja. Ova rešenja imaće najvećeg značaja, za razvoj naše 
književnosti, za repertoar naših tipova koji se prikazuju preko književnosti, najzad 
za sam izbor tema u velikoj kulturnoj borbi. 

Ma koliko u svojim spisima Sterija stajao sa one druge konservativne strane, 
kako su to zapazili i istakli svi kritičari, on ipak nije tako jednostavan, posmatran 
sa jednog višeg gledišta koje obuhvata celu ličnost. Jer Sterija imponuje celome 
svetu i postiže najveće efekte svojim stilom, svojim načinom izlaganja, tehnikom 
kojom piše i zanatom kojim se služi. A sve je to uzeto sa strane od one iste 
kulture građanske protivu koje on hoće da odbrani svoj svet. Njegov stil u 
tragičnim pozorjima jeste savremena patetika, potpuno strana srpskom 
patriarhalizmu, kad piše pak komedije on se služi tehnikom zapada, zapletima, 
trikovima, svim mogućim tadašnjim rekvizitima. Zato on izgleda celome svetu i 
celome narodu učen čovek. Njegova učenost ta je koja najviše imponuje. Jer u 
srži on je kao što znamo hladan, bez mašte i bez naročitog poleta. Njegovo 
glavno preimućstvo to je ono što mu je dala građanska kultura: tehnika 
savremenog pisanja. 

Je li Sterija uopšte protivu jedne građanske kulture? Mrzi li on njen duh? To se 
ne bi moglo reći već i po tome, što on usvaja od toga duha baš one tekovine, za 
koje je najosetljiviji, pisac usvaja tehniku pisanja. On prikazuje u stvari ne toliko 
borbu između građanske i patrijarhalne kulture, nego tehniku prenosa, način na 
koji se ona kod nas prenosi. Ljudi koji je prenose, pa i Ijudi koji je usvajaju u 
stvari su prikazani kao nazovi kulturni, i nakaradno oplemenjeni. Da li bi Sterija 
imao šta protiv da se kod nas mogla građanska kultura nekako preneti bez takvih 
posrednika i bez onih strahovitih pojava posrtanja, nesigurnosti i nekarakternosti? 
Bi li jednom reči Sterija bio protivan da svi Srbi postanu onako kulturni kao on, 
onako učevni kao on? Što se mene tiče ja mislim, ja sam uveren da sam duh 
građanske kulture nije bio Steriji tako odvratan, da je on imao vrlo mnogo 
relativističkoga smisla, i da jedan čovek njegove superkritičke vrste ne može ništa 
da voli kao apsolutnu vrednost. On brani patrijarhalnu kulturu - ali po našem 
najdubljem uverenju on i nju ne voli bogzna koliko. On brani nešto što ne voli 
mnogo od nečega što voli još manje. 

Treba samo potpunosti radi da spomenemo Trifkovića. On je dobar tehničar, i 
on pokušava da kritikuje društvo ali ne zato što on ima u tome nekakvoga 
moralnoga interesa. Meni se čini da je kod Trifkovića tehnički problem pretežniji 
nad moralnim i da Trifković kritikuje društvo svoga vremena u onome što je 
omogućeno i vidljivo za kritiku ali ne zato što bi ga sve to Ijutilo, nego zato što 
mu je potreban predmet za komedije. A pošto su naravi predmet komedijama, to 
on izobličava naravi. Samo izobličava ih blago i dobrodušno. On nije ni sa jedne 
strane barikade. Drugi su u sumnji i bolu, poneki bi svaki čas prelazili s ove ili s 
one strane i po svakome pitanju: u jednoj prilici bili bi za građansku kulturu, u 
drugoj za patrijarhalnu. Kod mnogih pitanje je u tempu, u brzini usvajanja 
tekovina građanske kulture i potiskivanja patrijarhalne. Trifković nam izgleda 
izvan ovih moralnih teškoća, odgovornosti i sladostrašća. On je čovek koji iz čisto 
tehničkih razloga upotrebljava savremene probleme maloga vojvođanskoga 
društva koje se formira. Prosto da bi napisao svoju komediju. U vreme velikih i 
teških borbi, onoga što Rusi nazivahu "prakljatije vaprosi" (prokleta pitanja) koja 
niko ne može izbeći i kojima se niko ne može oteti, Trifković je bio naša dražesna 
idila, neka vrsta tvrdnje da sve to ne treba uzimati srcu, ali da se bez toga i ne 
može, jer bez toga nema ni zabave, ni akcenta stvarnosti. 

Jovan Jovanović Zmaj igrao je kao satirički pesnik neobično značajnu ulogu, 
ulogu nesumnjivo veću no što bi se moglo očekivati posle objektivne procene 
njegovih stihova. Nesumnjivo da je tome pripomogla baš forma satire, one lake 
dobrodušne i pamtljive strofe. On nije došao do sasvim teških i oporih epigrama. 


Možda njegova emocija nije bila, kada se tiče satiričnih tema, uvek dovoljno 
dosledna. U osnovnom pitanju o kome smo govorili, o kome govorimo: o 
problemu usvajanja, ili neusvajanja građanske kulture, on nije bio načisto. On 
uzima od Sterije to da je narod nedgovoran i da su krivi oni koji njime vladaju. 
On uzima od Sterije strahovanje da se narod ne degeneriše. On smatra da narod 
mora da bude dorastao velikim zadatcima koji ga čekaju, prosvetnom naporu i 
vojničkom naporu. Njegova nam satira danas izgleda nesrazmerna i bleda, jer nije 
sama sa sobom načisto. Naročito kada se recimo Ijuti na neku malu gospođicu i 
malog fićfirića iz Novog Sada, što su izmenili staru narodnu nošnju. On ih iz 
potsmeha naziva "Dušanovim potomcima" i konstatuje da sa novim manirima ne 
mogu osvetiti Kosovo. Takva je satira nesrazmerna, šablonska i konvencionalna. 
Nesumnjivo da je i ona bila potrebna, korisna, a naravno i štetna, jednom reči da 
je odigrala svoju ulogu. Zmaj kao satiričar i kao humorista čisto je 
konvencionalan, on uzima apstraktne gotove teme, ne doživljuje ih bogzna kako 
duboko, i daje ih kao opšta mesta. Kao pesnik opštih mesta on ima takođe jedan 
veliki značaj. Mi ne mislimo da Zmaj nije stvarni liričar i stvarni pesnik. Ali ovde 
hoćemo da kažemo, povodom njegovih satiričnih spisa, da je on dao kao i u 
drugom svome delu, vrlo mnogo i opštega, banalnoga, konvencionalnog, ali ne 
izlišnog, hoću da kažem dao je ona opšta kulturna mesta koja su potrebna, koja 
su moneta za potkusurivanje, opšta mesta bez kojih nema kulture već usvojene, 
bez kojih nijedno doba ne može, opšta mesta) rečena onako kako se to očekuje i 
kako se to predviđa. 

U Srbiji jedno novo doba cveta ogromnim naporom i poletom: pozitivističko 
jevanđelje Svetozara Markovića primljeno preko Rusije. I Rusija u istoriji svoje 
kulture imala je da izdrži jedan sličan trzaj kao srpstvo. I pred Rusijom postavlja 
se pitanje: Petar Veliki ili stara Moskva i strelci. Posle Krimskoga poraza vodeći 
intelektualci smatraju da je tempo kojim se vrši evropeiziranje, kojim se uvodi 
građanska, kultura, začmao. Smatra se da taj tempo treba dovesti do najživljega 
toka. Ono što ima da se izmeni liči mnogim intelektualcima ne samo lišeno lepote 
i romantike, nego čak i škodljivo, u današnje vreme. Radi toga tempa kod nekih 
intelektualaca pojavljuje se i ogorčenje na estetiku kao na reakcionarnu i otpornu 
ometajuću činjenicu. I kod nas ova Pisarevljeva ideja uništenja estetike steče 
privrženike, koji, siromasi, još lakša srca no bogatiji Rusi žrtvuju estetske 
vrednosti. Prirodno je, da se ta ideja nije mogla dovoljno izraziti kroz lepu 
književnost već iz samoga tehničkoga razloga: što oni koji gaje i obrađuju lepu 
književnost imaju prema njoj već samim tim neku sklonost, neku dublju prisnost i 
U osnovi ne mogu se složiti s time da estetiku treba do kraja prezreti. Ali za 
mnoge pisce od osetljivog i dubokog odnosa prema svome vremenu ovaj problem 
označavao je teške i neizdržljive moralne muke. Pisci su sumnjali u sebe, 
sumnjajući u potrebu onoga što čine, onoga što žele da čine. U tome je - i nije 
jedina - tragedija našega najvećega pisca u Srbiji, Laze Lazarevića. Možda i 
Vojislava Ilića. Ta tragedija napravila ih je možda većim piscima - a možda ih je i 
ubila. 

Među piscima koji se po temperamentu priključuju ovoj srbijanskoj struji 
spominjemo od satiričara Milovana Glišića i Radoja Domanovića. Glišić smatra 
da svome rodu treba da posluži i svojim perom. Gledajući levo i desno on vidi 
razne zloupotrebe pre svega u administraciji koja radi sa narodom, i kod 
zelenaša. Te zloupotrebe on žigoše satirom male anplitude i čestitog negodovanja. 
Naravno on tu takoreći nigde ni ne vidi čoveka, ličnost, nego više jedan 
apstraktan pojam, oličenje ružnih i škodljivih osobina. Narod Glišiću ostaje idiličan 
i nekriv. Glišiću nikad ni na um nije palo da narod ma u čemu i ma zbog čega 
optuži. U stvari Glišić ne produbljuje ni temu ni odnose pa prema tome 
zadovoljava se površnim podražavanjem Gogolju. Gogolj je vidio pokvarenog 
činovnika, pa kroz činovnika prodirućim pogledom video pokvarenog čoveka, 
pokvareno društvo, i najzad pokvarenu i dosadnu i samu Rusiju, i samu vasionu. 
A zatim nastaje najtamniji i najstrašniji sukob koji je moguć za religioznog čoveka 
koji beše Gogolj: pitanje i o samoj dobroti božanstva? 

Kod Glišića činovnik je pokvaren i njega treba naučiti pameti i naravno promeniti. 
Kod Glišića nije čak sigurno ni da li je tako veliki broj pokvarenih - kukolja kao da 
nema mnogo i ako je to je prosto kukolj u dobrome žitu. A već i na pamet mu ne 
pada da okrivljuje društvo, sredinu, narod, državu, vasionu i Boga. 

Radoje Domanović kao satirični pisac koji je nosio u sebi u početku ona 
raspoloženja iz Svetozara Markovića, kao i Glišić, razvija ih u širokom opsegu. On 
se najpre obara na birokratiju i činovništvo, na činovništvo koje u našem društvu 
oličava takoreći u to doba celokupnu inteligenciju. Ta inteligencija, i po 
starinskom receptu Sterije Popovića, i po novom demagoškom receptu koji 
nastaje, kriva je jer ona jedina nosi odgovornost, jer dobri narod i nije odgovoran 
nego može samo da bude zaveden. Celokupnu patrijarhalnu kulturu Ijudi kod 
kojih ideje Svetozara Markovića ostvaruju književni prikaz, osećaju kao nešto 
zastarelo, ali što se može lako zameniti modernijim, savremenijim, i korisnijim, 
gotovo isto tako prosto kao što se stara haljina zameni novom haljinom. Važno je 
da upravljači i vođi budu na svome mestu i da se napregnu kako bi se ta zamena 
izvršila. Ti pisci, ti kritičari, ti utopisti, ne vide da je čovek stvarnost a da se 
pojam o jednome stanju dobija time što se pravi apstrakcija, izvod, što se od 
mnogih konkretnih činjenica izvede kao sinteza jedan opšti prikaz stanja. Ti 
utopisti misle da ako je stanje takvo i takvo, recimo, zastarelo, recimo arhaično, 
onda treba samo imati dosledan plan promene ] promena će doći takoreći 
primenom plana, savesnom i rešenom primenom. Čak i tempo kojim će se to 
omogućiti izgleda im da se može izvesti kako se želi, sve prosto zavisi od veštine 
i savesnosti upravljača. 

Mi znamo naravno, da se konkretni stvor, čovek, ne menja ni tako lako, ni po 
komandi, ni po proizvoljnome tempu. Utopisti u našem intelektualnom životu, - 
da ne navodim nikakve druge sredine - smatrali su kao sasvim prirodno da se 
patrijarhalni čovek ima pretvoriti željenom brzinom u pozitivnoga čoveka koji je 
njima izgledao poželjan. Naravno taj pozitivan čovek trebao je još pride da 
ponese i iznese i zgodne osobine iz patrijarhalnoga vremena - dok bi druge proste 
odbacio kao škodljive. Te zgodne osobine bile bi junaštvo, izdržljivost i 
požrtvovanje za ideje pravih pozitivnih vođa. 

Radoje Domanović udarajući na režim onoga vremena, polazi najpre od takvoga 
jednoga stava. Narod je, onaj široki seljački narod, sasvim pasivan, kod njega i 
prema njemu. O tome narodu malo se govori ili nimalo. Ali pojam inteligencije, 
pojam odgovornih vođa postepeno se proteže na gotovo ceo viši građanski stalež, 
na sve ono što je u srži važno. Tako krivi su u prvom redu naravno kod 
Domanovića ministri vođi načelnici, jer, ne misle na stvarno narodno blagostanje 
nego samo isključivo na svoje uske lične interese, protekcije, veze, familijarne 
odnose. Kao vođi oni su potpuno nesposobni, nekompetentni, šta više i glupi. Baš 
zbog te njihove praznine i gluposti satira gubi svoje najvažnije strele i otrove. Jer 
o gluposti se nema mnogo šta da kaže i njoj ipak nedostaje onaj makiavelizam, 
ona rešenost, ono nešto drsko i zainaćeno, ono uistini tiransko protiv koga je 
Njegošu izgledalo da je borba najsvetija. To su obični frazeri, lenjivci i glupaci kao 
u narodnoj priči. U njima nema ničega demonskoga, hoću da kažem Domanović u 


njima nije video ničega demonskog. Oni su naivni. 

Posle visokih činovnika dolaze niži činovnici koji su im slični. Ostajući glupaci, 
frazeri, mali i sitni Ijudi oni se ne vide tako teško, tako sudbonosno opasni i 
škodljivi kao Ijudi perverzije i zla koje šibaju Gogolji i Ščedrini, ruski pisci koji 
našima služe u tome trenutku za uzor, i koji im pred očima lebde. Taj svet 
Domanovićevih birokrata nije čak ni pakostan. Oni su svi orijentalski lenji, 
orijentalski familijarni, inače sa zapada povrh toga zahvatio ih je i duh filistarstva, 
duh begstva od svakoga napora ne samo fizičkoga nego i moralnoga. Taj duh 
naziva Domanović mrtvim morem. Mrtvo more znači sredinu koja je nesposobna 
za velika pa i prosečna i mala, oduševljenja, za novačenja i za makakav pionirski 
rad. Čak i kad se pojavi kakav slikar, književnik, umetnik, u toj sredini ona ga 
ubije svojim indiferentizmom. Pionira nema, odnosno ako se neko kao takav ma i 
najmanje pojavi inidiferentizam ga ubije. Još više, da bi takav čovek koji 
ustalasava žabokrečinu. koji izvodi iz ravnoteže mirnu i zaparloženu sredinu, da bi 
što pre bio uništen, sredina preduzima i neku vrstu napora, - koji joj je toliko 
nedrag - samo da bi ga se što pre otarasila. I onda dolazi stanje potpunog mrtvila 
koje Domaćović karakteriše strašnom rečenicom: "nigde povetarca". 

Prećutno Domanović je smatrao u svojim najzrelijim tvorevinama da varoš treba 
da povede selo putem prave kulture, putem koji će da nas blagoslovi onim 
napretkom koji bi omogućio misiju Srbije, misiju oslobođenja Srba ispod tuđinca i 
preporoda zaostale zemlje, napredak kao zdravlje, kao blagoslov: zaostalost je 
prokletstvo. Ali Domanović baca anatemu na varoš, kao mrtvo more, koje nije 
svesro svoga zadatka, zadržava nas u hodu, baca nas u ambis. 

Ovo je možda krajnja vizija o onome što je osetio Domanović. On je osudio varoš 
koja se zarazila zapadnjačkim filistarstvom, one njegove pokojne strine, koja se 
bojala svega i svačega i koja je zabranjivala detetu apsolutno i svaku igru, samo 
da se ne bi ubilo ill udarilo. Čudna je stvar, ali razumljiva: Domanović polazi od 
ideja pozitivističkih ali osuđuje malu buržoaziju i birokratiju - one koji, silom 
okolnosti, treba da ih privedu u delo. To kod Domanovića dolazi sasvim spontano 
i tokom njegovoga svesnoga iskustva. On optužuje varoš. Ova satira kao i mnoge 
druge ne samo kod nas završuje se nekom vrstom nihilizma. I pošto određeno 
vodstvo nije spoobno da izvrši zadatak to se postavlja sumnja i u sam zadatak i 
u mogućnost njegovoga izvođenja. 

U potpuno drugačijim idealima živi i stvara Stevan Sremac. Među našim 
satiričarima on je možda prvi koji stvarno mrzi sami duh zapadne građanske 
kulture. Ali ne u ime folklora, ne u ime idealisanog naroda. On mrzi duh 
građanske kulture jer taj duh uništava elite koje je ranija kultura, pa i naša 
patrijarhalna kultura uspela da ostvari. Elite ili elitne duhove. A te elite i ti elitni 
duhovi u onome što je u njima vredno i divno ne mere se merilom zapadne 
kulture, bogatstvom, sjajem, i makojom drugom taštinom. Oni se mere sumom 
Ijudskoga dostojanstva i prave čovečanske sreće, koja je u njima, i kojom zrače. 
U njima je više no neka čestitost, u njima je neka vernost sebi i svome 
ostvarenome tipu. Te elite moraju da izumru pod dodirom građanske kulture, koja 
niveliše, koja je pozitivistička, koja postavlja i materijalistička i materijalna 
nehumana i tupa merila, mesto starih i neobično specifičnih i specijalnih merila. 
Sremac se raduje kada nađe jednu sredinu koja je toliko izrađena da se njene 
vrline i njen.i gresi daju meriti samo krajnje specijalnim, potpuno naročitim 
merilima. Smeh, humor, kao sretstvo Sremčevog prikaza i kao oblast u koju on 
svoje ličnosti projektuje, vrše svoju životnu i socijalnu funkciju koju im je odredio 
Bergson. Smeh pomaže životu i pomaže društvu u pravcu koji je na dnevnome 
redu i koji treba da pobedi. I na taj način svi ti najsimpatičniji za: Sremca Ijudi - 
Sremac to oseća, - smešni su utoliko što je vreme protivu njih i društvo protivu 
njih, što je naš put kojim se krećemo u suprotnosti sa njihovim opstankom. Oni 
moraju propasti. Sremac ih blagim humorom okružuje kao ikonu svetačkim 
oreolom: ali oni već pripadaju nečem što iščezava, oni su pokojni. Možda i zato 
taj gotovo svetački aureol oko mnogoga od njih. 

Ako Sremac mrzi duh zapadne kulture on je potpuno svestan kojim se pravcem 
ide. On taj pravac ne voli, ali njemu ne pada na pamet da se protivu toka istorije 
ispostavi, isprsi. Mogli bismo zamisliti i takvoga satiričara. Mi ga nismo imali u 
doslednome donkihotskome vidu. Da je Jaša Ignjatović bio većma čovek od satire 
možda bi on dao nešto određenije, bitnije u tome baš pravcu. 

S jedne strane mnogobrojni tipovi, čudni, čudesno ostvareni, čudesno shvaćeni i 
dati sa ponekiput gotovo fantastičnom kujundžiskom finoćom koja je navlaš 
sramežljivo sakrivena ispod hotimičnih vulgarnosti koje treba samo da zature 
trag. A s druge strane Sremčev nekako aristokratoki protest protivu prostaštva i 
nihilizma. 

Sremac ne voli a možda i ne želi u dovoljnoj meri da usvoji ideal prostog 
prirodnog Rusovljevog ili epskog čoveka. Naročito ga ne voli u njegovom 
degenerisanom vidu tj. kada na pr. epski čovek hoće marijerske i filistarske 
zadatke da vrši pomoću rekvizita, pomoću rečnika i mentalitetom epskoga 
čoveka. On pre svega tu vidi, recimo u "Vukadinu" jednoga šeretbudalu koji se 
služi onim što je najsvetije jednome narodu kao što je srpski narod, a da bi 
postigao nešto što je tako često suprotno onome što bi pravi svesni epski čovek u 
takvome momentu imao činiti. Degenerisani epski čovek služi se svojom 
epopejom radi ciljeva epopeji neprikladnih. A šta će i taj jadni epski čovek, zar on 
nema prava da pribegne svome desetercu i guslarenju kada je to sve što ima? 
Eto tu je Sremac neumoljiv, on epskoga čoveka: tera natrag u epopeju, on mu 
ne da živi u današnjici. 

Nihilizam prema Sremcu jeste potez kod onih koji idu da obaraju sve predrasude i 
smatraju sve ostvareno pred sobom kao predrasudu, dok stvarnošću nazivaju 
samo svoje pozitivističke apstrakcije. Sremac mrzi tip našega oštroga pozitiviste 
koji uništava estetiku i sve druge nasleđene i osveštane vrednosti, kao 
predrasude. On oseća u njemu nešto bezlično, neku silu mržnje i uništenja. 
Sremac nije uspeo dovoljno da toga "novoga čoveka" prikaže. U njegovom 
demonizmu, u nečem fanatičnom i doslednom to je osetio najbolje Laza Lazarević 
prikazavši novog učitelja iz Školske ikone. Kod Sremca ovaj je ipak i suviše 
površan, bez hladne strasnosti rešenoga fanatika, bez nečastivih sila nevidljivih sa 
kojima paktira. 

Nama izgleda; Sremac naš najlepši i najdublji humorista. On je imao velikih 
mržnji kao i Domanović - a kod satiričara negodovanje stvara stih, kako veli stari 
latinski pesnik - samo su njegove mržnje bile određenije, konkretnije, 
nerasplinute, nerastvorene u konačnu maglu, za to i dublje. Sremac je imao i 
Ijubavi za sve ono što mu je izgledalo čudesno i blagorodno u ostvarenjima 
starije kulture. I smejući se nad nemoćju toga ostvarenoga života koji je zračio, 
nad nemoćju njegovom da se održi i očuva, novim silama vremena uprkos, - on 
se njima smejao po svojoj takoreći prirodi humoriste, po svojoj nametnutoj 
dužnosti, po prizvanju: jer humorista, jer komičan pisac mora da se smeje i smeh 
je način na koji on mrzi i voli. 


Nušić spada u pisce koji su od uvek imali priznanje široke publike. Priznanje pak 
književnih kritičara on dugo vremena nije imao. Meni je lično draga činjenica što 
sam ja kao kritičar od uvek priznavao, cenio, poštovao Nušićev talenat i šta više 
pokušavao da nađem njegove najbitnije, najskrivenije osobine. To što je on imao 
odobravanje publike nije me ni najmanje sprečilo u mojoj težnji ka objektivnosti i 
ka shvatanju. Svi misle da nije ništa lakše nego shvatiti Nušića. Možda i on sam 
to isto misli, jer sve ono što piše i napiše on postavlja tako kao da je sasvim 
prosto, kao da se nameće samo od sebe. Verujte, da je to jedna varka. Stvari 
izgledaju proste, on veruje da su one takve, svi veruju da je to zbilja u 
najpovršnijem smislu te reči stvarno, tojest stvarno naj onaj prvi ovlašni pogled. 
Svi se varaju. Ja to smelo kažem. Nušić se pretstavlja i daje kao takav. Uistini 
iza svega toga leži jedna naročita koncepcija, da se ne bojim te reči kada se 
govori o Nušiću ja bih je izgovorio: ta je reč metafizika. U osnovi Nušićevog sveta 
ona se nalazi možda više no u osnovi sveta kakvog drugog pisca koji izgleda 
dublji, zamršeniji i nerazgovetniji. 

Nušić shvata ličnosti kao neobično slabe. To su povodljive jogunice. Oni ne umeju 
da se odupru ni svojim navikama, balkanskim familiarnim navikama, ni svojim 
slučajnim željama, a ni drugima ako se drugi isprse. Metafizički te su ličnosti 
slabe, slabe po svojoj nemoći da se odupru. I takva jedna Nušićeva ličnost ne bi 
mogla naći ni načina ni prostora da se razvije, kada bi okolina bila jača, snažnija, 
kada bi bilo organizovanog otpora. Ali sve ličnosti koje meće Nušić na pozornicu 
pravljene su od iste suštine. I niko se tako reći ne protivi tuđem snu. Svaki živi i 
izživljuje svoj život, a drugi ga puštaju nešto zato što ih se ne tiče drugi čovek i 
što su i suviše zauzeti sobom, nešto zato što kao da smatramo na kraju krajeva 
da na ovom Balkanu koji je tako nesretan treba malo ostaviti Ijude i sebi, a 
najviše možda još i iz radoznalosti i sevapa. Radoznalosti: Hajde da ga pustimo 
da vidimo šta će, kako će, dokle će. Sevap: pa i gori su bolje prolazili. 
Radoznalost je po neki put svirepo balkanska, ali dramatične evropske svireposti 
koja tera u akciju, koja ubrzava kretnju, koja traži od čoveka da sam sebe 
prevaziđe eto toga nema i čak bi bilo sa gnušanjem odbijeno. 

Čiča Ilija koji je u svome pozorišnom radu bio epigon Nušićev a uostalom crpeo je 
iz sličnih raspoloženja, otišao je malo dalje u čarlamu i zavitlavanje. Ali i tu je 
ipak očuvana jedna blaga mera. Evropska pozornica poznaje ono razigravanje 
strasti, onu težnju da se sve pojača do nemogućnosti, do eksplozije, do krajnjih 
granica bića, do iskakanja iz rođene kože. Ta evropska tradicija koja je tako 
savršeno data u Šekspiru i koja čini da dobijamo najizrazitije momente, o kojima 
priroda nije pravila pretpostavku, jer njoj nije bio cilj vrhovna drama, ta evropska 
tradicija u suštoj je protivnosti sa našim navikama, našim krupnim inatom i 
žustrim sevapom, i radoznalošću, i žalbom za mladost, za bolest i za smrt. Mi ne 
tražimo od Ijudi da sami sebe prevaziđu. U tome leži i mnogo balkanskog zdravog 
razuma koji je jedna od mnogobrojnih pouka iz Nušićeve scenske komike. Taj 
zdravi razum šta više udara i po junaštvu i po najvećim epskim vrednostima, ne 
odričući ih, Bože sačuvaj, ali dovikujući im: ne možemo i nećemo da budemo 
večito junaci, heroji, lapidarni mrgodnici, hoćemo stvaralačkog odmora, hoćemo 
nenaporne razuzurenosti, spavanja posle ručka, komoditeta i da velike fraze za 
neko vreme zaćute, jer nas nerviraju. 

Pouka toga humora, njena vaspitna strana - po Bergsonu još; uvek, - ne bi bila u 
tome da se vekovne srpske vrednosti ponište, nego da se od njih odmorimo, da ih 
ne potrzamo kada im nije vreme, da ih ostavimo za onda kada će nam opet 
trebovati. Ja bih Nušića nazvao: odmorom od epopeje i zastankom u rešavanju 
neizbežnih pitanja Istoka i Zapada. A zar ne mislite da je taj odmor potreban? I 
ne samo odmor, nego i poštovanje prema velikom, koje se ostavlja na miru izvan 
svakidašnjice. Može se biti i potpuno drugog mnjenja, ali se mora shvatiti težnja 
jednog dela i najhrabrijih, i najvaljanijih da se zabave jednim lakim svetom 
slaboga otpora prema fantaziji, ćudi, ćefu, da se zabave jednim svetom u kome 
se na kraju krajeva živi gotovo bez odgovornosti i sa najmanjim naporom. 

Možda je baš ovo pozorište koje ne priznaje heroje, pozorište - za heroje. Do 
ovog iskustva došli smo eksperimentalno! 

Na kraju moram da govorim i o Kočiću. Ostavio sam ga na kraju, kao najsloženiji 
problem od sviju ovde pobrojanih. 

Od Sterije nastao je kod nas niz pisaca koji se bave kao glavnim i osnovnim 
pitanjem: prosveščenijem tj. kako ćemo da usvojimo zapadnu kulturu. Za starog 
Getea problem je bio: kultura ili varvarstvo. Za nas pak, kako je to shvatio 
Sterija i drugi: prosveščenije ili potpuna nepismenost. Vuk Karadžić međutim mrzi 
"učene Ijude" jer vidi kako oni kvare osnovne narodne vrednosti. Karadžić misli: 
što manje učen čovek, to bliži narodu, to bliži narodnoj stihiji. Karadžić je 
nesumnjivo verovao da je narod stvorio već dovoljno vrednosti, i da bi se od 
samih tih vrednosti mogla ostvariti jedna kultura. Karadžić je šta više želeo da mi 
i zakone i pravno mišljenje podredimo misli iz narodnih običaja. Za njim, u tome, 
nisu pošli: folklor je bio nedovoljan, da zameni pravno obrazovanje. 

Malo je Ijudi imalo čvrstu veru Vuka Karadžića. Čak i oni koji su obožavali 
narodnu stihiju, idealizovani narod iz umotvorina, i oni su uviđali neminovnost 
"prosveščenija". Ismejan je doduše do tragičnosti krivi način na koji je zapadna 
kultura dolazila do širokih masa: preko snobova, šarlatana, degenerika i nadri- 
učenosti. 

U Bosni, naročito prema Kočićevoj viziji stvari - prosveščenije ne dolazi preko 
naših posrednika. Jer kakvi su da su - naši su. Nego dolazi preko tuđinske, 
okupatorske vlasti. I Kočić, koji već i inače mrzi tuđinsku vlast, mrzi i njeno 
prosveščenije. On svakako, ne veruje u narodnu stihiju onoliko kao Vuk Karadžić, 
potpomognut nemačkim romantizmom i okriljen Geteovim autoritetom. Samo, 
Kočić i ne stavlja pod diskusiju narodne vrednosti. Drugi ih stavljaju, i sumnjaju, 
bolno u njih, i vole ih, uz svu sumnju. Vuk Karadžić ne sumnja. Kočić pak, rekli 
bismo, mrzi prosveščenije, ne zato što se tu bori novo i antipatriarhalno doba sa 
patriarhalnim i voljenim - nego zato što ono dolazi od strane Austrije. Šta je 
draže jednome književniku nego li njegov rođeni jezik? A Austrija, svojim 
činovničkim galimatijasom, šta više kvari i sam narodni jezik i pravi od njega 
čudovište. Mrzeći Austriju kao Srbin, kao narodnjak, kao pretstavnik prostog 
puka, kao feodalni kmet - on je još i mrzi što mu kvari narodni jezik, najveću 
svetinju, najdragocenije blago. 

U Kočićevoj "Sudaniji", malo poznatom satiričkom spisu gde se kvarež Austrije 
prikazuje u trovanju samoga gorskog i junačkog jezika srpskoga, - dati su potezi 
neverovatne vidovitosti, do danas još nerazjašnjeni. Pokazano je kako se 
gangrena uvlači pre svega preko samog izraza. Kolika je tu pouka i užasna 
intuicija! Samo su Rusi umeli da se osvete birokratiji podvrgavajući ruglu jezik 
birokrata, jezik ne kao način iskazivanja, nego kao najljući otrov, koji sve kvari i 
pretvara svakog u roba. No kod Rusa birokratski jezik zahvata male otseke 
zvaničnog Petrograda, i već u provinciji nije toliko otrovan, koliko komičan: 
narodni se jezik roguši, pobeđuje, postaje potpuno imun, i još lepši, zvonkiji, 
sočniji. Kod Kočića narodni jezik strada: nije stradalnik samo narod, nego čak i 


narodni jezik, nije stradalnik samo ova generacija, nego i sve generacije koje su 
ostvarile jezik. 

Kod Kočića ne buni se samo pisac, intelektualac, - koji bi se pod pritiskom 
prosveščenija bolno branio kao od poraza. Buni se jezik, buni se smrtno uvređeni 
narodni genije protivu koga je počinjena bogohulnost. Buni se, povlači se u sebe, 
u svoje čiste izvore i vrela. Gde su? Povlači se tako daleko, tako Duboko, tako 
skrovito, da ga čak ni pisac više ne može da pronađe dovoljno, iskaže dovoljno, 
iznese dovoljno. I same planine tužne su i turobne, i neće da pokažu svoje pravo 
lice, sakrile su ga, sve dok Austrija ne ustukne, sve dok je tu Austrija. I one su 
se povukle u sebe, uvukle u sebe. 

Kod Kočića narodni genije povukao se, najnedokučnijom osekom. On nije iščezao. 
On je povučen negde daleko za strašnu i nemilosrdnu borbu poslednjeg obračuna: 
u nekim klancima za koje niko ne zna, u tajanstvenom, nedostupnom, - daleko i 
od sadašnjice, i od vremena - u čistom i obetovanom predelu, van staza i puteva. 
U ozarenom nadahnuću koje se ne kazuje, jer bi kazivanje bilo - prokazivanje, 
bilo izdaja... 


* * * 

Kod Sremca, kod Lazarevića, kao i kod Bore Stankovića najsmernija poražena 
patrijarhalna lepota izbegla je u "veselo carstvo poezije" [Njegoš tim izrazom 
proglašuje poeziju za nepromenljivu i neprolaznu]. Ona je za svagda spasena tu: 
većma vidljiva no život, u kome najdragocenija blaga ostaju tajna, a najčudesniji 
potezi haotični i nerazmršeni. 

Kod Kočića, ne samo da je; van života i njegova domašaja nego i - van svake 
vidljivosti. Možemo samo da je naslućujemo, da u nju verujemo. Kočić ne 
dokazuje narod, on veruje u narod i to u tajni, nedokučni narod. Verovali su i 
drugi. Verovao je i Vuk. Ali svi oni, kao nekada sholastičari, (a gonjeni istom 
groznicom razloga), paralelno su dokazivali razumom, ono što su doživeli 
otkrovenjem: dogme svoje vere. Kočić se bojao da pribegne dokazima, on je 
zebao "od mnogo mišljenja", bojao se čak i umetnosti, kao od nekog 
eksperimenta koji bi mu mogao prekrojiti, dovesti u neki kroj - njegov narod. 
Pribojavao se: 

(...Da i umetnost nije - "švapska"?). 


Izvor: Čardak ni na nebu ni na zemlji, Beograd, 1938, str. 248-266. 
Preuzeto sa sajta www.rastko.ora.vu 

BERIĆET 


Oblaci, teški i naduveni, prekriše mesec. Kroz polje zastrto sluzavom tamom 
tumarao je beskućnik u potrazi za kakvim skloništem od kiše koja sve jače dobovaše 
po njegovom temenu natapajući dronjke, iscepane i bezoblične, što pokrivahu, s 
izuzetkom desetak većih rupa, njegovo mršavo telo. A zaklona nigde. 

U nasumičnom tumaranju, čas na jednu, čas na drugu stranu, a možda i obrnuto, 
kao da mu proviđenje posla zid na koji nabasa na svom neodređenom putu kroz 
mrak. Opipavaše dugo, njemu se činilo satima, čvornovatim rukama po zidu, glatkom 
i hladnom, tražeći vrata. A vrata nigde. 

U zaludnom traženju, čas na jednu, čas na drugu stranu, kao da neka viša sila poturi 
merdevine, hrapave i vlažne, pod njegove promrzle prste. Uspinjaše se uz njih, dugo, 
do otvora i drugih merdevina, sa unutrašnje strane postavljenih. I njima se spusti do 
dna. A tamo suvo. 

Zavežljaj, vlažan i dronjav, stavi pod glavu, povuče rite preko leđa, pa zaspa. I 
spavaše bezbrižan i miran. Iz sna, ko zna o čemu, probudi ga dobovanje zrnevlja po 
usnulom licu. Izmaknu se pa pogleda na gore. Slapovi žita, žutog i jedrog, tekoše iz 
kamiona u silos. I kada se poslednje zrno skotrlja do dna, stajaše beskućnik, 
zabrinuta lica, u žitu do pasa. Crne slutnje navukoše mu se preko očiju. 

Iz drugog kamiona, tek pristiglog, poteče zrnevlje zatrpavajući njegovo mršavo telo i 
kada poslednje zrno isteče, pšenica mu dodirivaše bradu. Naćulji uši, osluhnu, pa 
začu tutnjavu i brektanje pretovarenih kamiona što se približavahu silosu. Tri, možda 
i četiri kamiona, broj nije mogao tačno da odredi, bejahu spremna da svoju utrobu 
istresu u silos. I kada reka žita pokulja po njemu, razvedri se njegovo lice, brige se 
istopiše. Godina je bila berićetna. 



Đorđe Otašević 


U privredi smo poslednji, a u sportu prvi. 
Ne možemo u isto vreme biti 
i u fabrici i na stadionu! 

Vita Teofilović 

S L I K A NJ E 


Dvije osrednje stranke formirale veću i plodotvorniju stranku. Neku vrstu hibrida. 
Formirale koaliciju. Dale koaliciji veće ime, ali su zadržale i svoja imena. Već na 
prvom sastanku koalicije jedan član prve stranke sjeo je u redove druge stranke. 
Prešao s lijeve na desnu stranu sale. Na drugoj sjednici dvojica dešnjaka prešli u 
Ijevake. To je počelo da zbunjuje koalicione partnere naročito kod prebrojavanja 
glasova. 

Na slijedećim sjednicama došlo je do još većeg miješanja unutar koalicije. To je 
trajalo sve dotle dok ne dođe na dnevni red tačka pod nazivom: Zašto Ijevaci 
prelaze na desnu, dešnjaci na lijevu stranu? Otvorena je pismena rasprava i tada 
se vidjela opravdanost koalicije. Oni koji su pisali desnom rukom iz obe stranke 
prešli su na desnu, a oni koji su pisali lijevom na lijevu stranu. Poslije žestoke 
pismene diskusije i nekoliko napisanih replika zaključeno je da je koalicija 
opravdala svoje postojanje. Jer šta bi se desilo da u koaliciji nema toliko slobode i 
demokratije, pa da dešnjaci ne postanu Ijevaci i obratno. 

Ali problem je nastao kad su vođe stranaka morale da stanu pred kamere, da se 
rukuju i slikaju. Nikako nisu mogli da obojica istovremeno gledaju u kameru. Kad 
pruže jedan drugome ruku kamera jednome vidi leđa, a drugome lice. Taj 
problem je riješavan tako što je poslije sastanka dešnjak bio licem okrenut 
kameri, a Ijevak leđima, poslije slijedećeg sastanka Ijevak licem, a dešnjak 
leđima. Članovima i jedne i druge stranke, dok su gledali TV snimke sa 
konferencije za štampu postalo je sumljivo što ne vide lica obojice lidera 
istovremeno. Došlo i to na dnevni red. Ispostavilo se da je došlo do prevelikog i 
nedozvoljenog miješanja unutar koalicije što nije odgovaralo njenim izvornim 
principima. Trebalo je promjeniti lidera jedne koalicione stranke. Predloženo je da 
dešnjak podnese ostavku i da na njegovo mjesto izaberu drugog čovjeka, po 
mogućnosti Ijevaka. Tome su se žestoko usprotivili članovi stranke čiji je lider bio 
dešnjak. Došlo je do preglasavanja. Dogovor nije postignut, ali gledaoci pred 
kamerama nisu ništa primjetili. Lideri su se slikali, srdačno rukovali i smješkali 
kao i ranije. Čak je rukovanje trajalo duže nego ranije, što ima svoje opravdanje. 
Jedan drugome su ispitivali puls. I tada se jednome vidjelo lice, a drugome leđa. 
Na istoj konferenciji za novinare, onome kome su gledaoci maločas gledali u leđa, 
sada su vidjeli lice. Dok su se koalicioni partneri rukovali, snimatelji su ih slikali s 
jedne, pa su onda prošli s druge strane. To je tako potrajalo sve dok snimateljima 
to nije dosadilo, pa su jednom, i to namjerno, koalicionim partnerima slikali samo 
leđa. 

To je, naravno, izazvalo obostrane proteste i došlo na dnevni red koalicije. Došlo 
je do oštre rasprave i podjele među članstvom. Jedan je pitao: 

"Ja pišem sa obe ruke, gdje ja pripadam?" 

Predsjedavajući je rekao: "Ostani gdje si!" 

Drugome se omaklo pa je pitao: 

"Gdje pripada moj kolega, koji i lijevom i desnom krade?" 

Rekoše i njemu: "Neka ostane gdje je!" 

Onaj što je prvi pitao uložio je žestok protest. Smatrao je da je koalicija interesna 
stranka i da nije isto pisati i krasti sa obe ruke. Treći je ustao i predložio da se, u 
prvoj fazi, onaj što piše sa obe ruke udruži sa onim koji krade sa obe ruke. A u 
drugoj fazi će^ vidjeti kako će dalje, što najviše zavisi od toga šta će ostati 
nepokradeno. Četvrti je rekao da će u koaliciju sa međunarodnom zajednicom, jer 
i to je hibridna politička organizacija koja je puna provjerenih, vrsnih i poštenih 
kradljivaca. Peti je predložio da bi o svemu trebalo obavijestiti Visokog bečko- 































sarajevskog sudiju, pa da on, ako nađe za shodno, poništi sve dotada pokradeno. 

Došlo je do demokratskog glasanja. Jedni su bili, u principu za, drugi principijelno 
protiv, što je normalno, jer radi se o neprincipijelnoj koaliciji. Jedni su vukli u 
desnu, a drugi u lijevu stran(k)u. I lideri stranaka su morali glasati, ali se oko 
toga nisu usaglasili i došlo je do podrivanja unutar koalicije i njenog cijepanja. 
Formirana je nova podstranka u koju su ušli oni koji su se podjednako služili i 
lijevom i desnom rukom. Njima je svejedno s kim će u koaliciju, jer njihov lider 
može se slikati, tj. može se lako prilagoditi kamerama i međunarodnim 
namjerama, a da narod ne primjeti bilo kakav eventualni nesporazum i razdor 
unutar koalicije. 

Kad je narod čuo za raspad koalicije, rekao je: "Tek kad se koalicija raspala 
vidimo kako su pošteno radili." 


Živko Vujić 

P R I J E M 


Setam рге neki dan, oporavljam se od Slave, kad pored mene minu grupa sjajnih, 
uglancanih automobila, a u njima gospoda sa smokinzima i "mašnom popreko" i 
dame sa sveže načinjenim punđama i belim rukavicama do iznad lakata. Prepoznah 
među njima svog drugara Rajka (po novom grof Rajkovsky) sa ženom mu Milevom. 
Odoše nekud u prvi sumrak. 

Dođoh kući, dočeka me "rafalna paljba" žene o "sretnima, koje su gledale za koga 
će, koje će večeras biti u društvu prinčevskog para, slikati se sa njima....". 

Naljuti me njena priča, a i šetnja me umorila, legoh neuobičajeno rano i - bez 
večere. 

U snu se stvorih u kraljevskom Dvoru. U velikom salonu upaljena sva svetla, 
Prestolonaslednik sa princezom stoji na ulazu, jedan uglađeni mu predstavlja 
parove, koji ulaze odnekud spolja, slede rukovanja, osmesi "od uva do uva", a 
potom i fotografisanje sa Prestolonaslednikom i ženom mu. Sevaju blicevi, blješte 
sveže oprani zubi, dame uvrnule noseve, bodu nekako sa njima nekud u vis. 

U jednom uglu salona, na nekakvom prevrnutom sanduku od municije, sede moj 
čukunđed Vidak opasan kožnim pojasom (koji je zvao "silav") i sed starac sa 
velikim, belim brkovima. Jedu kuvani krompir iz "plekanog" tanjira, smoče salatu od 
sitno seckanog belog luka u ulju (koju je čukunđed zvao "saransak") i potežu rakiju 
iz ulubljene vojničke čuture. 

U salon ulazi moj drug Rajko sa ženom mu Milevom, klanjaju se duboko domaćinu i 
domaćici, a onaj uglađeni napadno glasno deklamuje: 

"Gospodin grof Rajkovsky, sa gospođom". 

Iz ugla moj čukunđed Vidak na sav glas orga: 

"Rajko, unuk poslednjeg gradskog amalina, bivši partijski sekretar, koji je uvek i 
svuđe rado (i temeljno) isticao svoje "socijalno" poreklo i žena mu Mileva kći 
pandura, doduše, kažu, dobrog pandura". 

Svi se prave da ne čuju, starac uz mog čukunđeda se zacenuo od smeha, nateže 
rakiju iz čuture, a potom širokim pokretom ruke rukavom briše one velike, potpuno 
bele brkove. 

Uđe u salon sledeći par, onaj uglađeni opet glasno deklamuje: 

"Gospodin Kadrić, fabrikant i biznismen, sa gospođom". 

Čukunđed nateže iz čuture i galami: 

"Sin Prvoborca, čiji ćaća za života Spomenicu nije nikada skidao, imanje stekao "po 
sile", drugujući i šurujući sa onima, koji ti ime izbrisaše sa glavne ulice i skloniše 
sve knjige, u kojima se to ime spominje". 

Starac sa belim brkovima naspram mog čukunđeda orlovskim pogledom gleda čas u 
Kadrića, čas u Prestolonaslednika, maše glavom i preti im prstom. 

Opet se svi prave da ne čuju, prijem se nastavlja. 

"Gospodin Cacić, ugledni trgovac nekretninama, dobročinitelj i mecena, sa 
gospođom", deklamuje dalje onaj uglađeni. 

"Vasa-Šloser", bobonja iz ugla moj čukunđed Vidak, "najprije seoska, pa onda 
gradska fukara, mal stekao isto kao i onaj prije njega, dobro podbačajući one, što 
zabraniše i vjeru i svaku istoriju, koja počinjaše prije njih samih". 

Čiča sa velikim belim brkovima ustaje, prilazi Prestolonasledniku, viče nešto na 
njega, ovaj ne reaguje, samo rukom ovlaš dotače ivicu okovratnika i skloni sa čela 
pramen kose. 

Uđoše i poslednji gosti, Prestolonaslednik najpre nešto govori, potom se svi zajedno 
fotografišu, konobari u frakovima posložiše piće, salon ispuni muzika, poče bal. 

Za onim sandukom moj čukunđed Vidak i onaj starac se zagrlili, stavili prst u uvo i 
na sav glas "grokte" nekakvu pesmu o "Varcar-vakufu". 

Priđoh čukunđedu Vidaku, Ijut što kvari ovako lepu zabavu, rešen da ga dobro 
ispsujem, što se ovako ponaša. Razoruža me osmehom, pridiže se, stavi kapu, uze 
me pod ruku, primače me onom starcu sa velikim belim brkovima i reče: 

"Ovo je moj čukun-unuk, ne gledaj mu brkove, počele su i žene brkove da nose, a 
pantalone su mu mokre za to što, k'o i ja, sav život uz vjetar piša, pa se, da 
izvineš, skvasio, ko dijete, kada se opogani". 

"A ovo je", predstavlja mi čukunđed starca sa velikim belim brkovima, "moj ratni 
drug Petar Mrkonjić, sa kojim sam ratovao 1878. po Bosni, dosta smo jada zajedno 
viđeli". 

Starac sa belim brkovima ustaje, pruža mi ruku, nudi mi čuturu iz koje dobro 
potegoh, obuzela me nekakva studen od dodira hladnih, staračkih ruku. 

"Kako napreduje moj spomenik, hoće li skoro?", pita me starac sa velikim belim 
brkovima. 

"Hoće, ako ovi, što su noćas ovde, odreše kese, a imaju odakle, zasigurno", 
odgovaram uplašeno. 

"Pa što ne dreše, oca im jebem", pita moj čukunđed-Vidak i Ijutito trepće. 

"Pa čekaju, đede, dok se vlast utvrdi, dok budu sigurni da će trajati", sklanjam ja 
pogled od đeda. 

"A je li ovo onaj što je sa onog drveta izvirivao ko će pobediti na sledećim 
izborima" pita čukunđed, pokazujući na mog drugara Rajka (po novom grof 
Rajkovsky). 

"Jeste đede, taj je i ako pobede oni, što su prošli put izgubili, prvi će krenuti da 



sruši i ono postolje za spomenik, koje je već gotovo", odgovram ja bojažljivo. 

Zgledaše se starci, romore nešto o "pogani od pogani, što obruka i deveto 
koljeno...", nategoše iz one čuture i - nestadoše. 

Probudih se sav u znoju i skršen. Na putu do posla sretoh mog drugara Rajka (po 
novome grof Rajkovsky), mahao mi je nekakvom fotografijom u prolazu, nisam 
imao snage da stanem i pogledam. I onako sam znao šta ću videti. 

Moram danas čukunđedu Vidaku sveću upaliti. 

A i sebi, i svima nama. 

Za svaki slučaj. 


Duško Radočaj 

PO ZAKONU 


Odgurnem dva-tri penzionera, srušim jednu babu, munem laktom trudnicu što mi 
se namestila ispred nosa i bez ikakvih problema uđem u tramvaj. Ništa lakše. 
Jedan stepenik, drugi stepenik i već si unutra. Ali dalje ni makac. Namestila se 
gospoda na vrata, tata im ih je kupio, šta li, pa ne daju da se prođe. I još nešto 
gunđaju. Ne valja vlada, ne valja ono, ne valja ono. Izdali, prodali, upropastili. Ma 
nije nego! A kad spomenuše predsednika, meni prekipe. Ja sam tolerantan čovek, 
pravi demokrata, ali šta je mnogo - mnogo je. Izvadim revolver pa, za početak, 
upucam penzionera što se žalio da će umreti od gladi. Kao, penzija mu kasni. Leži 
na podu, malo prokrklja te se umiri. Pitam ga lepo je li gladan. Ćuti. Znači da 
nije. A malopre mi je kukao na skupoću. Lažovčina jedna. Onda ispalim dva 
metka u stomak trudnici što se jadala da neće imati para pelene bebi da kupi. 
Pitam je da li će imati para da kupi pelene. Ona samo nešto propmrlja. Krhlj, 

ufhrr, tako nešto. Nisam neki stručnjak za jezik, priznajem, ali to uopšte ne liči 

na "da". Uopšte ne liči. Pitam putnike, srpski, da me ceo svet razume, jesu li oni 
čuli potvrdan odgovor. Mogli su da iznesu svoje mišljenje, slobodno, demokratski. 
Nije ovo tamo neka zemlja. Ali niko nije čuo da je rekla "da". Znao sam to i ja, 
ono uopšte nije ličilo na "da", ali sam hteo da se to pitanje demokratski raščisti. 
Kakva lažljivica! I gde ona da vaspitava dete! A posle mi krivimo omladinu. 

Iz sabijene gomile šćućurenih putnika izvučem profesora kojeg je, kako reče, 
sramota da u izlizanom kaputu ide u školu. Nabijem mu revolver u usta pa ga 
pitam zašto nije kupio novi kaput. Tolike prodavnice, ali njega mrzi. Neće, 

gospodin, da se pomuči da prošeta po radnjama. Gurnem mu cev dublje u grlo pa 
ga priupitam ide li on u starom kaputu samo zato što je Ijenj da obilazi 
prodavnice i kupi novi. I on bez razmišljanja klimnu glavom. Znao sam to i 
ranije, ali sam hteo da se i ostali uvere. Muškarci su lenji kada treba obilaziti 
radnje, razumem ja to, ali mu ipak sasuh tri metka u grlo. Ne može se 

nekažnjeno lagati. Nismo mi tamo neka zemlja gde svako laprda šta mu padne na 
pamet. Mi pazimo i štitimo svoje građane. 

Izađoh iz tramvaja baš zadovoljan. A na stanici Ijudi opet nešto gunđaju. Vidim ja 
da se mora delovati šire. Njima neko sa strane puni glavu, to je više nego 
očigledno, ali zakon se mora poštovati. Izvadim revolver, nabijem metak u cev, 
ali neka sumnja mi zaustavi ruku. Da li je to pravo rešenje? I nije. Naravno da 
nije. Nismo mi tamo neka zemlja u kojoj se kršenje zakona suzbija na primitivan 
način. Pa odem kući po mitraljez. 


Đorđe Otašević 

JEDINI ZIVOT 

isam mnogo obraćao pažnju na fri- 
gidnost svoje žene. Jednostavno sam 
se navikao. Takva je bila kad smo se 
zabavljali, takva je bila kad smo se 
venčali, i takva je ostala posle petna- 
est godina braka. Ona je bila dobra 
majka, dobra domaćica, dobar prija- 
telj, i smatrao sam da se ne može 
imati baš sve. 

Sudbonosne večeri ležali smo u brač- 
nom krevetu sa namerom da ga koris- 
timo kao i do sada - isključivo za spa- 
vanje. 

Obuzet svojim problemima, nehotice 
sam se naglas preslišavao o količini 
para koje sam potrošio na registraciju 
auta. 

I desilo se čudo neviđeno! 

Moja potpuno hladna i uzdržana sup- 
ruga počela je naglo da se uzbuđuje. 
Što sam ja više navodio cifre i troško- 
ve, to se ona uzbuđivala sve više i vi- 
še. Prosto je kipela od uzbuđenja. Ne 
želim da krijem, to je bila najerotičnija 
noć u našem dotadašnjem braku. 

I od te noći se naš seksualni život pro- 
menio iz korena. Koristeći novo iskus- 
tvo, ja bih obično počinjao predigrom, 
čitajući joj račun za smeće, račun za 
vodu i račun za građevinsko zemljište. 
Zatim bih krenuo oštrije, sa računom 
za telefon i računom za grejanje. Kada 
bih je totalno popalio kamatama za 
neplaćene račune i porezom na stan, 
dolazio je vrhunac, sa računom za 
struju. 

Ne želim da krijem, naš seksualni život 
je svakim danom sve bolji i bolji. 
Samo što nam je to ujedno i jedini 
život. 

Slobodan Simić 


NADA 

odinama sam tvrdio da je vladar A 
loš. Njegovi protivnici B i V, činilo mi 
se, sasvim su drugačiji. Moja devojka 
je mislila suprotno. Da se ne bismo 
svađali, ona je otišla u inostranstvo. 
Tamo se kurvala i zaradila mnogo para. 

Sada su B i V na vlasti. Vidim da sam 
bio u zabludi. Mislim da su isti kao i 
svrgnuti vladar A. Moja devojka ne 
misli ništa. Promenila je pol i otišla u 
manastir. Muški, naravno. Ja sam i da- 
Ije muškarac jer nemam para za ope- 
raciju. Zato, može se reći, nemam više 
ni devojku. Moja bivša devojka me sa- 
da ne voli jer više nije devojka i ne voli 
muškarce. Dugo sam patio zbog ove 
neuzvraćene Ijubavi. Onda sam prestao 
da patim - javila se nada da ću ponovo 
biti sa svojom bivšom devojkom. Novi 
lider G svaki dan je sve jači. Kada do- 
đe na vlast, čvrsto je obećao, svi os- 
tavljeni muškarci će, potpuno besplat- 
no, dobiti silikonske grudi. 

Đorđe OTAŠEVIĆ 



Žena može lako 
privući pažnju muškarca. 
Dovoljnoje da ućuti. 


Da joj je na vreme 
kupio usisivač 
ne bi postala veštica. 

Svakom muškarcu od akcije 
potrebna je žena od akcije. 
Da počisti za njim. 

Vesna Denčić 

SKRETNIČAR 


Stranac je bez daha stigao na pustu stanicu, Veliki kofer, koji niko nije hteo da 
ponese, izvukao mu je i poslednji delić snage. Obrisao je lice maramicom i, sa 
dlanom iznad očiju, posmatrao je šine koju su se gubile u daljini. Zadihan i 
zamišljen, pogledao je na sat: upravo je pokazivao vreme kada bi voz trebalo da 
naiđe. 

Neko, ko se stvorio bogzna odakle, blago ga je potapšao po ramenu. Okrenuvši se, 
stranac se našao licem u lice sa jednim starčićem čiji je izgled neodređeno 
podsećao na izgled železničara. U ruci je nosio crveni fenjer, toliko mali da je pre 
ličio na igračku. Starčić je posmatrao stranca smešeći se, dok mu se ovaj obraćao 
željan da čuje njegov odgovor: 

- Izvinite, da li je voz već otišao? 

- Jeste li odavno u ovoj zemlji? 

- Moram odmah da krenem. Sutra neodložno moram da budem u T. 

- Vidi se da uopšte nemate pojma šta se događa. Ovog trenutka morate najhitnije 
da potražite smeštaj u konačištu za putnike - i pokaza rukom na neku čudnu 
pepeljastu građevinu koja je ličila na robijašnicu. 

- Ali ja ne želim konačište, želim da otputujem vozom. 

- Iznajmite odmah sobu, ako ih uopšte ima. U slučaju da možete do nje da dođete, 
iznajmite je na mesec dana, izaći će vam jeftinije, a bićete i bolje usluženi. 

- Vi ste ludi? Ja moram sutra neizostavno da stignem u T. 

- Iskreno govoreći, trebalo bi da vas u vašem interesu napupstim. Međutim, ipak ću 
vam dati neka obaveštenja. 

- Molim vas... 

- Ova zemlja je poznata po železnicama, kao što znate. Do sada ih nije bilo moguće 
valjano organizovati, ali su zato učinjene velike stvari u pogledu objavljivanja 
maršruta i izdavanja karata. Redovi vožnje obuhvataju i povezuju sva mesta u 
zemlji; izdaju se karte čak i za najmanja i najudaljenija sela. Jedino još preostaje 
da vozovi učine ono što stoji u redovima vožnje, odnosno da zaista prođu kroz te 
stanice. Stanovnici zemlje to i očekuju; a do tada, prihvataju nedostatke u 
uslugama, a njihovo rodoljublje im ne dopušta da na bilo koji način ispolje svoje 
nezadovoljstvo. 

- Ali, postoji li neki voz koji prolazi kroz ovaj grad? 

- Potvrditi to, značilo bi reći izvesnu netačnost. Kao što i sami možete da primetite, 
šine postoje, mada su malo oštećene. Na pojedinim mestima one su jednostavno 
naznačene na zemlji dvema crtama izvučenim kredom. Uzimajući u obzir sadašnje 
prilike, nijedan voz nije obavezan da prođe ovuda, ali ništa mu ne stoji na putu da 
to učini. U svom životu, ja sam video mnoge vozove kako prolaze, a upoznao sam 
nekoliko putnika koji su čak uspeli i da ih uhvate. Ako budete pristojno i strpljivo 
čekali, možda ću upravo ja imati tu čast da vam pomognem da se popnete u jedan 
lep i prostran vagon. 

- Da li će me taj voz odvesti do T.? 

- A zašto ste zapeli da stignete baš u T.? Trebalo bi da budete srećni ako uopšte 
uspete da uhvatite bilo kakav voz. Kada jednom budete u vozu, vaš život će, u 
svakom slučaju, poći nekim pravcem. A zar je važno da taj pravac vodi baš u T.? 

- Ali, ja imam ispravnu kartu za T. Logično je, valjda, da budem i odveden do tog 
mesta, zar ne? 

- Svak bi rekao da ste u pravu. U konačištu za putnike možete da razgovarate sa 
osobama koje su preduzele sve mere predostrožnosti vadeći silne količine karata. 
Opšte je pravilo da predostrožni Ijudi kupuju karte za sve tačke ove zemlje. Ima ih 
koji su na karte potrošili čitavo bogatstvo... 

- Verovao sam da mi je potrebna samo jedna karta da bih stigao u T. Pogledajte, 
molim vas... 

- Sledeća deonica nacionalnih železnica biće izgrađena od novca samo jedne jedine 
osobe, koja je potrošila ogroman kapital kupujući povratne karte za železnički put 
čije planove, koji uključuju i tunele i mostove, inžinjeri preduzeća nisu još ni 
odobrili. 

- Ali, voz koji prolazi kroz T., da li on već saobraća? 

- Ne samo taj. Istinu govoreći, ima mnogo vozova u ovoj zemlji i putnici mogu da 
ih koriste relativno često, ali moraju da uzmu u obzir da ovde nije reč o nekom 
formalnom i definitivnom saobraćaju. Drugim rečima, penjući se u voz, niko ne 
očekuje da bude odveden u mesto koje želi. 

- Kako je to moguće? 

- U silnoj želji da služi građanima, preduzeće mora da pribegne određenim 
očajničkim merama. Pušta da vozovi prolaze kroz neophodna mesta. Tim 
ekspedicionim kompozicijama potrebno je katkada nekoliko godina da prevale put, 
dok život putnika trpi određene preobražaje. Smrtni slučajevi nisu nikakva retkost u 
takvim okolnostima, ali preduzeće, koje je sve predvidelo dodaje tim vozovima po 
jedan vagon-kapelu i jedan vagon-groblje. Razlog za ponos vozovođa je da polože 
telo nekog putnika - luksuzno balsamovano - na peron stanice koja je upisana u 
karti. U nekim slučajevima, ti vozovi idu prugama kojima nedostaje po jedna šina. 
Čitava jedna strana vagona tužno podrhtava od udaraca točkova o drvene pragove. 
Putnici koji putuju prvom klasom - to je druga u nizu predostrožnosti kojima je 
preduzeće pribeglo - sede na onoj strani na kojoj ima šina. A putnici druge klase 
trpe udarce pomireni sa sudbinom. Ali ima deonica gde nedostju obe šine; tamo svi 
putnici trpe podjednako, sve dok se voz potpuno ne raspadne. 

- Bože sveti! 

- Vidite: selo F. je nastalo zahvaljujući jednoj od tih nesreća. Voz je došao do 
neprohodnog zemljišta. Usled peska, točkovi su utonuli sve do osovina. Putnici su 
proveli toliko vremena zajedno da su se iz uobičajenih nevažnih razgovora rodila 
tesna prijateljstva. Neka od tih prijateljstava su ubrzo prerasla u idile, a rezultat je 
F., napredno selo prepuno nestašne dece koja se igraju sa ubuđanim ostacima voza. 

- Gospode Bože, ja nisam stvoren za takve doživljaje! 

- Ono što je vama potrebno, to je da polako smirite svoj duh; možda ćete uspeti da 
postanete heroj. Verujte da se ukazuju prilike da putnici pokažu svoju hrabrost i 
spremnost za žrtvovanje. Ne tako davno, dve stotine bezimenih putnika ispisali su 
jednu od najslavnijih stranica naše železničke istorije. Desilo se da je u toku 
probnog puta mašinista blagovremeno upozorio putnike na ozbiljan propust onih 
kojii su gradili deonicu. Nedostajao je most koji bi vodio preko dubokog ponora. 
Elem, mašinista se, umesto da krene nazad, obratio putnicima, koji su uložili napor 
da se produži napred. Pod njegovim energičnim rukovodstvom voz je bio rastavljen 
na delove i, deo po deo, na ramenima prenesen na drugu stranu ponora. Na opšte 
iznenađenje, njegovim dnom proticala je hučna reka. Ishod poduhvata je bio preko 



svakog očekivanja tako da je preduzeće definitivno odustalo od izgradnje mosta, 
zadovoljavajući se time da napravi privlačan popust putnicima koji imaju hrabrosti 
da se suoče sa tom dopunskom nelagodnošću. 

- Ali ja sutra neizostavno moram da stignem u T.! 

- Odlično! Dopada mi se što ne odustajete od svog plana. Vidi se da ste čovek od 
uzbuđenja. Za sada se smestite u konačište i uhvatite prvi voz koji naiđe. Ali, 
pripazite: hiljadu osoba će nastojati da vas spreči u tome. Kada stigne kompozicija, 
nervozni od preterano dugog čekanja, putnici izlaze iz konačišta u gomili i bučno 
zauzimaju stanicu. Svojim neverovatnim nedostatkom učtivosti i razboritosti vrlo 
često izazovu nesreće. Umesto da se mirno i po redu penju u voz, oni nastoje da 
prignječe jedni druge; u najmanju ruku, onemogućavaju sebi da se ikada popnu u 
voz, a voz odlazi ostavljajući ih razbesnele na staničnim peronima. Putnici, iscrpljeni 
i besni, proklinju nedostatak vaspitanja, dugo se vređaju i uzajamno udaraju. 

- A policija ne interveniše? 

- Pokušalo se sa organizovanjem po jedne policijske jedinice na svakoj stanici, ali 
nepredvidljiv dolazak vozova učinio je takvu službu beskorisnom i preskupom. A 
ima i još nešto: ubrzo se pokazalo koliko su pripadnici takvih jedinica podmitljivi, 
jer su počeli da štite ulazak u voz isključivo bogatim putnicima koji su u zamenu za 
tu uslugu davali sve što su nosili sa sobom. Tada je odlučeno da se problem nekako 
reši osnivanjem naročite vrste škola u kojima bi se budući putnici učili pristojnosti i 
dobijali časove odgovarajućih vežbi. Tamo ih uče kako se pravilno ulazi u 
kompoziciju, čak i ako je ona u pokretu ili u velikoj brzini. Takođe im daju neku 
vrstu oklopa, da im ostali putnici ne polome rebra. 

- Ali, ako neko uđe u voz, da li je on time pošteđen novih teškoća? 

- Zavisi. Jedino vam preporučujem da dobro obratite pažnju na stanice. Može se 
desiti da poverujete da ste stigli u T., a da to, u stvari, bude samo iluzija. Da 
nekako normalizuje život u prepunim vagonima, preduzeće je bilo prinuđeno da 
upotrebi izvesna sredstva. Ima stanica koje su obične kulise: sagrađene usred 
pustinje, one nose naziv nekog važnog grada. Ali, dovoljno je malo obratiti pažnju, 
pa da se otkrije prevara. Te stanice su kao kulise u pozorištu, a osobe na njima 
napunjene su strugotinom. Vremenske nepogode lako razobličavaju te lutke, ali 
ponekad su one savršena slika stvarnosti: nose na licu znake beskonačnog umora. 

- Na sreću, T. nije daleko odavde. 

- Ali, u ovom trenutku nedostaju nam direktni vozovi. Međutim, nije isključeno da 
ćete stići tamo baš sutra, kao što želite. Organizacija železnica, iako ima mnogo 
nedostataka, ne isključuje mogućnost putovanja bez presedanja. Vidite, ima Ijudi 
koji čak nisu ni primetili šta se dešava. Kupuju karte za T. Dođe voz, uđu i sledećeg 
dana čuju kako kondukter uzvikuje: "Stigli smo u T." Bez preduzimanja ikakvih 
prethodnih mera predostrožnosti putnici silaze i nađu se baš u T. 

- Mogu li sa svoje strane nešto da učinim da do toga dođe? 

- Naravno da možete. Međutim, ne zna se da li će vam to nešto pomoći. U svakom 
slučaju, pokušajte. Uđite u voz sa tačnom zamisli da ćete stići u T. Ne razgovarajte 
ni sa kim od putnika. Mogli bi da vas pokolebaju svojim pričama o putovanjima, pa 
čak i da vas prijave vlastima. 

- Ma šta to govorite? 

- Usled sadašnjeg stanja stvari, vozovi su puni špijuna. Ti špijuni, dobrovoljci su 
najvećem broju slučajeva, posvećuju svoj život tome da štite konstruktivni duh 
preduzeća. Ponekad čovek ne zna šta govori i govori tek da bi nešto govorio. Ali, 
oni odmah dokuče svaki mogući smisao koji bi mogla da ima rečenica, koliko god 
ona bila obična. Iz najnevinijeg komentara kadri su da izvuku zaključak koji 
osuđuje. Ako vi učinite ma i najmanju nesmotrenost, bićete odmah i bez ikakvog 
objašnjenja uhapšeni: ostatak života provešćete u jednom vagonu-zatvoru ili će vas 
naterati da siđete na nekoj lažnoj stanici, zagubljenoj u šumi. Putujte puni 
poverenja, uzmite najmanju moguću količinu hrane i ne silazite na peron pre nego 
što u T. ne ugledate neko poznato lice. 

- Ali, ja u T. ne poznajem nikoga. 

- U tom slučaju udvostručite mere predostrožnosti. Uveravam vas da ćete na putu 
biti izloženi velikim iskušenjima. Ako gledate kroz prozor, izložićete se opasnosti da 
padnete u zamku neke fatamorgane. Prozori su vešto opremljeni dijapozitivima koji 
u duši putnika izazivaju raznovrsne iluzije. Nije potrebno da čovek bude slab pa da 
u njih zapadne. Izazivajući buku i pokrete, izvesni aparati kojima se upravlja iz 
lokomotive stvaraju utisak da voz stoji u mestu, dok putnici kroz prozor posmatraju 
primamljive pejzaže. 

- A kakav je cilj svega toga? 

- Preduzeće to radi sa jednim zdravim ciljem da smanji nemir putnika i da, što je 
moguće više, neutrališe utiske premeštanja. Nastoji se da se u rukama jednog 
svemogućeg preduzeća, jednog dana, putnici potpuno prepuste sreći i da im više ne 
bude važno kuda idu i odakle dolaze. 

- Vi ste mnogo putovali vozovima? 

- Ja sam, gospodine, samo skretničar. I, da kažem istinu, ja sam penzionisani 
skretničar, a ovde ponekad dolazim samo da se setim dobrih vremena. Nisam 
nikada putovao, niti to želim. Ali, putnici mi svašta pričaju. Znam da su, osim sela 
F., vozovi stvorili i mnoga druga naselja, onako kako sam vam ispričao. Dešava se 
ponekad da službenici voza izdaju tajanstvena naređenja. Pozivaju putnike da iziđu 
iz vagona, najčešće pod izgovorom da se dive lepotama određenog predela ili 
mesta. Govore im o pećinama, slapovima ili o slavnim ruševinama: "Petnaest 
minuta da biste se divili toj i toj pećini", kaže Ijubazno kondukter. Kada se putnici 
nađu na određenoj udaljenosti, voz pobegne punom parom. 

- A putnici? 

- Lutaju neko vreme, izgubljeni, od jednog mesta do drugog, ali na kraju se okupe i 
naprave koloniju. Ta nepreviđena zaustavljanja se vrše na odgovarajućim mestima, 
daleko o bilo kakve civilizacije, i sa dovoljno prirodnih bogatstava. Tamo ostavljaju 
izabrane grupe uglavnom mladih Ijudi, sa dosta žena. Zar se vama ne bi dopalo da 
ostatak svojih dana provedete na nekom živopisnom nepoznatom mestu, u društvu 
neke mlade devojke? 

Starčić je namignuo i pogledao putnika šeretski, smešeći se i pun dobrote. U tom 
trenutku se začuo udaljen zvižduk. Skretničar je uznemireno poskočio i počeo 
svojim fenjerom da daje smešne i nesređene znake. 

- To je voz? - upita stranac, 

Starac je počeo sumanuto da trči po šinama. Kada se našao na određenoj 
udaljenosti, okrenuo se i uzviknuo: 

- Imate sreće! Sutra ćete stići u svoju čuvenu stanicu. Kako ste rekli da se zove? 

- X.! - odgovori putnik. 

U tom trenutku starčić se raspršio u jutarnjoj svetlosti. Ali crvena tačka fenjera 
nastavila je da trči i preskače pragove, nerazumno, u susret vozu. 

U dnu vidika, lokomotiva se približavala poput nekog bučnog događaja. 


Huan Hose Areola 

